Ўқишга бориб келаркан баъзан қайси йўлдан бориб, қайси йўлдан қайтгани ҳам эсида қолмасди. Фақат хаёллари билан олишар, кўз олдидаги Рустам сиймосини тўла кўришга уринарди…\nБирдан Нилуфарнинг эсига ёнида бир машина тўхтагани тушди. Ўқишдан қайтаётганди. Ғира-шира пайт эди. Уларнинг уйига борадиган йўлак яқинида машина тўхташи диққат тортувчи ҳол бўлса-да у қиё боқмаганди. Чунки Рустам уйларига келиб кетгандан кейин уни таниган тенгдошлари ҳам қайтадан ҳаракатга тушиб қолгандилар. Шулардан бири бўлса керак деб парво қилмади. Ўшанда кимдир югурганча орқасидан кела бошлаганини сезди. Аммо қайрилиб қарашга улгурмади. Унинг оғиз бурнига нам бир латта босилгани ва нафас олиши қийинлашганини эслайди, холос.\nНаҳотки, Рустам мени ўғирлаб қочди, деб ўйлади Нилуфар. Йўқ, у қўйнинг ҳам оғзидан чўп олмайдиган бола. Қолаверса, ҳамма унинг томонида. Истаса уйимизга ҳам кириб келиши мумкин эди. Бувимга айтса, бир нарсани баҳона қилиб келишарди. У ўғирлаб келса ҳам нега бу совуқ ертўлага қўйсин? Нега қўлларимни боғласин? Бу аблаҳ Алишернинг иши. Кимдир уни МХХга ишга ўтган, ҳам ўқиб, ҳам ишлаяти деб айтганди. Отаси эса президентга маслаҳатчи бўлаётганмиш деб эшитганди. Қайси кун уни Рустам билан бирга кўриб қолди. Шундан кейин пайтавасига қурт тушган. Илгари ҳам неча марта гап очди, совчи қўйди, аммо истамадим. Мана энди аблаҳлик йўлига ўтибди. Бечора бувим, ойим-адам нима қиладилар, нима дейдилар энди? Рустам нима деб ўйлайди? Унинг кўзига қандай қарайман? Кошки розилик бериб, тўйни тезроқ ўтказсак бўлармикан? Бу нима кўргулик? Аблаҳ Алишер мени яхши кўрса, шу куйга соладими, шарманда қиладими, зах ертўлага келтириб ташлайдими? безбет, бир куни “Сен билан иккаламиздан жуда келишган ўғил туғилади” деб уялмай нетмай юзимга айтди. Буки, нияти бузуқ экан-да!\nНилуфар хаёлларида ўзига саволларни қалаштириб ташлаётган бир пайтда темир эшик очилиб, ичкарига бир киши кирди:\n-Нилу ўзингга келдингми?-деди у.\nБу Алишер эди.\n“Аблаҳ!” дея бақирмоқчи бўлди Нилуфар, лекин бақира олмади. Шундагина оғзига нимадир ёпиштириб қўйишганини сезди. Алишер келиб, ўша ёпиштирилган нарсани тортиб, шарт етиб юлиб ташладида, егилганча Нулуфарнинг лабидан ўпа бошлади. Нилуфар тилини сўришга интилётган совуқ лабни қаттиқ тишлаб олди. Алишер бирдан ўрнидан туриб оғзини ушлганча ташқарига чиқар экан:\n-Қанжиқ, онангни кўрсатаман!-деди.-Ҳали сенми ватан хоинига эрга тегадиган!\n-Менга десанг ўлдириб юбормайсанми, мен ҳеч қачон сеники бўлмайман!-дея бақирган Нилуфар, Алишер эшитсин дея қаттиқ-қаттиқ тупуриб ташлади ва:\n-Сен тупуксан! Туршак! Аблаҳ!- деди ва ҳунграб йиғлаб юборди.\nБир оздан кейин тақара-туқур овозлар эштилди. Иcкарига бир неча киши кириб кедли. Улардан бири:\n-Қиз шу ерда экан, топдик, қўллари боғланган!-деди.\nУ милитсия кийимида эди. Орқадан кириб келган фуқаро кийимидагилардан бири:\n-Тез қўлларини очларинг, сув берларинг, ана у аблаҳни милитсия бўлимига олиб борларинг,-деди.\nМилитсионер қўлларини ечар экан, Нилуфар беихтиёр бошини унинг елкасига қўйиб, ҳичқириб йиғлай бошлади.\n-Йиғлама қизим, биз сени қутқаздик. Яхшиям вақтида хабар хабар топдик. Бўлмаса у аблаҳ бола, билмадик, нима қилган бўларди. У илгари ҳам бир қизни ўғирлаб, зўрлаб, кейин ўлдирган экан. Тавба, тағин юридическини битираётган экан-а,-деди.\n-Қарасангчи, бу камеранинг калитини қаердан олди? Ким билан тил бириктирди? Уни яқинда бу соҳага ишга ўтказишган экан. Тошкентда машина ўғрилари мафиясига ҳам раҳбарлик қилар экан… иплос, бировнинг кўз қораси бўлган қизини ўғирлаб қаёқларга олиб келганини қаранг-а?! Давлатимизнинг, мустақиллигимизнинг обрўйига мана шунақалар соя туширмоқда,-деди эшик ёнида турган киши.\nНилуфар Алишернинг кун ора янги машина минишини эслади. Демак, ҳаммаси ўғирланган машиналар экан-да. Отаси шундай катта ишда ишласаю боласи шунақа жиноятчи бўлса?\nХудди Нилуфарнинг хаёлидагини ўқиётандек, фуқаро кийимидаги киши милитсионерга:\n-Отаси яқинда юртбошимизга маслаҳатчи этиб тайинланибди, бу ишимизни жуда оғирлаштиради, аллақачон бошлиқларга телефон келаётган бўлса керак!-деди.\n-Падарига лаънат, бу катталарнинг ҳаммаси боласини эплолмайди. Битта боласини тарбиялай олмаганлар миллатга қандай қилиб бошчилик қилар эканлар?-деди фуқаро кийимида киши баланд овозда.\n-Секинроқ гапиринг, деворнинг ҳам қулоғи бор!- дея уни огоҳлантирди милитсионер.\nШундан кейин сукунат чўмди.\n-Ойим ва адамларга хабар берилдими?-деб сўради Нилуфар ташқарига чиқиб, машинага минишаётганда.\n-Энди-да, ҳали сени топганимизга беш минут бўлган эмаску,қизим,-деди милитсионер кийимидаги киши.-Қолаверса, бу жойдан телефон қиламиз десак, сотиб юборадиганлар чиқиши ҳеч гап эмас. Бунинг устига бу жой уйларингдан анча узоқда. Биз Наманган деган жойдамиз. Эшитганмисан?\n-Бўлмасачи?-дедию Нилуфар хаёлга толди.\nУ Наманганни яхши билади. Рустам наманганлик. Бирдан юраги орқага тортди. Энди Рустам нима деб ўйлайди? Ундан юз ўгириши аниқ. Қолаверса унинг ўзи Рустамга бу воқеани қандай қилиб изоҳлайди? Йўқ, у тушунадиган йигит. Балки ҳамма нарсани англаб олар ва ҳатто бу борада гап ҳам очмас. Шуниси ёмонда. Индамай юриб, дилингни хуноб қилади. Ундан кўра бир марта гаприб қўя қолса, ҳаммаси ортда қолади…\nУлар минган машина ғиштлик бир бинонинг темир дарвозасидан ичкарига кирди.\n-Қаерга келдик?-деб сўради Нилуфар.\n-Бу ер ҳукуматнинг биноси, кўнглингиз тўқ бўлсин, ҳозир ота-онангизга телефон қиламиз, улар келиб, сизни Тошкентга олиб кетишади,-деди фуқаро киймидаги киши.\nНилуфарга ичкарида сув ва овқат беришди. Аммо томоғидан овқат ўтармиди?!\nКўп ўтмай ҳалиги фуқаро кийимидаги йигит келиб ўзини таништирди:\n-Менинг исмим Олимжон, боя айтишга ҳам улгурмабман,-деди.- Сизнинг ишингиз билан бундан буёғига ҳам шуғуланиш менга топшрилди..\n-Ота-онамга телефон қилишдими?-сўради Нилуфар.\n-Қилдик, аммо яхши хабар йўқ. Улар жуда ҳам ғаззабда. Бунақасини кўп кўрганмиз. Бошида шундай бўлади. Улар сизни атайлабдан Алишер билан қочиб кетган деб ўйлашмоқда…\n-Алишернинг жиноятчи эканлигини айтмадингизми, ахир?\n-Афсус, айтолмадик. Унинг отаси жуда катта ишда ва орага катта одамлар аралашиб, ишнинг унга оид қисмини дарҳол ёпиб ташлашди. Бу гапни сизга айтишим мумкин эмас, эди. Аммо билишингиз ва тушунишингизни истаганим учун айтдим. Буларнинг ҳаммаси яшин тезлигида бўлди. Биз сизни топган жойдан бу ерга келгунимизча осмон узилиб, ерга тушибди. Менга ҳатто Алишернинг номини тилга олишимни ҳам таъқиқлашди. Ўзинг пиширган ошни ўзинг совут дейишди…\nНилуфарнинг бошига харсанг тошлар ёғилгадек бўлди. Улардан бирининг учи худди бошига санчилиб қолгану оғриқ ўрнига олов пайдо бўлганди. Иссиқлик теппадан пастга худди вулқон лавасидек оқа бошлади. Кўзлари тиниб, боши елкасидан узилиб тушгандек бўлди.\nДавомини эслай олмайди. Ўзига келганда оқ чойшабли тўшакда ётганди. Ёнида эса яна Олимжон.\n-Бизни қўрқитиб қўйдингиз,-деди у.- Инсоннинг бошига жуда кўп ишлар келади. Аммо бардошли бўлиш керак. Мен ўзим бориб ота-онангиз билан гаплашаман ва уларга секингина тушунтириб қўяман. Зотан делони бутунлай ёпиш учун уларнинг ҳам, сизнинг ҳам имзоларингиз керак бўлади.\nНилуфар ҳиққилаб йиғлай бошлади.\n-Йиғламанг, Махфират холага ҳам, Рустамга ҳам ўзим тушунтираман…,-деди Олимжон майин овозда.\n-Уларни қаердан биласиз?-Нилуфар ажабланган оҳангда савол берди.\n-Улар ҳам ота-онангиз каби сизни қочиб кетган деб аза очиб ўтиришган экан. Рустам ҳатто Махфират холанинг уйидан кўчиб ҳам кетибди. Унга ялиниб-ёлворишса ҳам у қизингиз енгилтак эди. Ўзим унинг ўша бола билан кўз уриштирганини кўргандим. Шундай гапи бор экан, нега мени ўйнатди деб чиқиб кетгани Махфират холани йиқитибди. У киши касалхонага тушибдилар. У дунё, бу дунё Нилуфарни кўришга кўзим йўқ деб ўтирган эканлар.\nНилуфар яна бошини ёстиққа ташлади. Кейин сочларини юла бошлади:\n-Энди нима қиламан! Энди нима қиламан!,-дерди, холос.\n-Сиз ёш бола эмассиз. Сизнинг ёшингизда бўлганлар аллақачон мустақил одам ҳисобланади. Қолаверса, катта олийгоҳни қариб битириш арафасида турибсиз. Ўзингизни ушланг, бизни ҳам тушунишга ҳаракат қилинг, қўлимиздан ҳеч нарса келмайди, ҳаётимиз, карерамизни таҳликага қўйиб сизга ёрдам қилаяпмиз. Совет даври бўлганда Москвага шикоят қилардик. энди дардимизни кимга айтамиз. Юртбосимизҳинг гапларини эшитган бўлсангиз керак, шикоят ёзган одамнинг ўзини жазолаш керак, дедилар..\nОлимжон шундай деб атрофга олазарак боқди-да овозини пасайтириб:\n-Ким шикоят ёзса мана менга келади, деб турибди. Алишернинг отаси эса унга маслаҳатчи. Тоғ уларнинг қўлида, ташлаб юборишса ҳаммамиз эзилиб кетамиз. Бизга телефон қилиб, кўчага қўйиб юборинглар ёки ади-бади айтадиган бўлса психболнитсага тиқиб қўйларинг деб буюришди. Ана у Алишер бўлса, менга берларинг деб пўписа қилмоқда.\n-Ўзимни ўлдираман, ҳаммасидан қутуламан,-деди Нилуфар,-ҳа, ўзимни олдираман…\nУ шундай деб ён-веридан нимадир қидира бошлади.\n-Қулоқ солинг, ахмоқлик қилманг, бизни ҳам ўйласангиз-чи, сизни кўчага қўйиб юбордик, деб мана шу ерда яшириб турибмиз. Сизга яхшилик қиламан деб ҳаётимиз ёниб кетсинми. Мен ҳам янгиман бу ерда. Хўп, мен ҳали уйланганим йўқ. Аммо менга ёрдам берганларнинг тўрт-бештадан боласи бор. Гапнинг очиғи мен бундай ғавғога кирмас эдим. Аммо сиздай ақлли, эсли-ҳушли бир қизни шундай аҳволга туширишгани мени қаттиқ ташвишга солди. Қани адолат! Қани умидларимиз… Мустақилликдан шуни кутганмидик? Мустақил бўлдик деб ёш-ёш ҳаётларни жувонмарг қилиб юборамизми? Нима, отаси президентга маслаҳатчи бўлса, истаган ишини қилаверадими? Икки кундирки, шаҳарда тинчлик йўқ. Ўзи шу ерга келиб ҳамма бошлиқларни олдига солиб, сизни қидириб юрибди. Агар билиб қолишса биз ёниб кетамиз…\nОлимжоннинг чин юракдан, куюниб айтган бу гапларидан кейин Нилуфар жим болиб қолди.\n-Биласизми ота-оналар ҳам ахмоқ, шунинг учун ҳам қизини оқ қилиш мумкинми?\nХудди Нилуфарнинг юзига кимдир тарсаки тортиб юборгандек бўлди, энди илгари бошидан қуйилган олов бу сафар кўкрагига ўрмалади.\n-Мана буни ичиб олинг,-дея Нилуфарнинг бошидан кўтариб, унга волидол ичирди.-Кечирасиз, айтмоқчи эмас эдим, аммо оғзимдан чиқиб кетди. Биласизми, мен сурхондарёликман, асли. Деновданман. Тошкентга ўқишга кетаман десам, уйдагилар қўйишмади. Уйлантириб қўямиз дейишди. Нима, уларнинг гапига кириб, уйланиб олиб, кейин поданинг орқасидан югуриб юришим керак эдими? Ади-бади гаплар бўлди. Айтишиб қолдик. Отам “Оқ қилдим” деб юборди. Чиқиб кетдим. Ўқишга кирдим, ўз кучим билан кирдим. Мардикорлик қилиб бўлса ҳам ўқиб битирдим, мана энди мени кечиришган, ҳозир яна болам истаганинг бўлса олиб кел, тўй қилиб берамиз, кейин яна қайтиб кетавер, деб ўтиришибди. Аммо юрадиган қизим йўқ, иш билан бўлиб бу масала ҳақида ўйлаб ҳам кўрмабман.\nШу пайтга қадар юрадиган қизим йўқ дейиши Нилуфарни бироз ўйлатиб қойди. Аммо дарҳол хаёллари яна ота-онасига, Рустамга ва бувисига қадалди. Ҳамма ундан юз ўгирган экан, бувиси-чи? У киши Рустамни ўз ўгилларидек яхши кўриб қолгандилар. Нилуфар менинг бетимга оёқ қўйиб кетди, деб ўйлаган бўлишлари керак. Лекин ота-онаси-чи? У ота-онаси ҳақида ҳам ўйлар экан, гоҳо уларни тушунгандек бўлса-да аммо кўпроқ улардан ранжий бошлади. Рустамни эса ўйлашни ҳам истамасди.\nАгар яхши кўрса, наҳотки шунчалик тез юз ўгириб кетади? Наҳотки севги деганлари шундай “лип” этиб келиб, “лип” этиб кетадиган бўлса? Бир воқеани сўраб-суриштирмасдан, ўрганмасдан дарҳол хулоса чиқараверадиган одам билан ҳаётингни боғласанг, бошингга иш тушиши билан ташлаб кетар экан-да?\nШу пайт бир киши эшикни таққиллатиб Олимжонни ташқарига чақирди. Зум ўтмай Олимжон ҳовлиқиб ичкарига кирди.\n-Алишер шу орада экан, ғаззаб билан ҳаммани сўроқ қилаётганмиш. “Менга у ўғил туғиб бериши керак” деб юрганмиш. Аблаҳ! Нима қиламиз, энди?\n-Нима қилсангиз ҳам мени унинг қўлига топширманг, бир умр қулингиз бўлишим мумкин, аммо унинг бир кунлик хотини бўлмайман,-деди Нилуфар зорланиб.\n-Боя сизга айтишга юрагим бетламаганди. У аблаҳ Тошкентда ҳам Нулу меники, у менга ўғил туғиб бергандан кейин, никоҳ қилиб, иккинчи хотин қилиб оламан,-деб иплос гапларни тарқатган экан.\nАблаҳ, деб ўйлади Нилуфар! Алиш-калиш… У мактабда ҳам шунақа иплос гап қилиб юрар эди. Шунинг учун ҳам унга “алиш-калиш” деб лақаб қўйганди…\nАммо Олимжон Нилуфарга ўйлаб кўриш учун ҳам вақт қолдирмаётган эди.\n-Тез ҳаракат қилмасак, бирорта одам сотиши мумкин. Биласиз бизда мансаб учун онасини ҳам сотадиганлар кўп. Алишер билан ошна бўлишни истаганлар тиқилиб ётибди. Бу ўзи қанақа дунё экан? Мен милитсия, хавфсизлик хизмати халқни ҳимоя қилади деб ўйлаб бу соҳага ўқишга киргандим. Акси экан, булар кечаю кундуз халққа қарши ишлар эканлар.\nМен сизни вақтинча ота-онамникига олиб бориб қўйишим мумкин. Аммо улар “бўлажак келиним” деган гап қилишларига шубҳам йўқ. Бунинг устига мендан ҳам шубҳа қилиб ота-онамнинг уйини текшириб кўришлари мумкин…Шунча дардингиз устига яна юк бўлади…\nАммо Нилуфарнинг қоп қора зулмат қоплаган кўнглида “лип” этган учқун учиб ўтгандек бўлди. Истараси иссиқ… ақилли.. ўзини эмас, бошқаларни ўйлайдиган… қаҳрамон…\nБу узуқ-юлуқ учқунлар зумда тарқалиб кетди. Олимжон эса ҳамон гапираётган эди.\n-Бойсунда бир холам яшайдилар, ҳозирча сизни уларникига олиб бориб қўйсам бўлади. Сиз тайёрланинг, мен ишхонамга телефон қилиб, касал эканлигимни айтаман ва ҳозирнинг ўзи йўлга тушамиз, бўлмаса кеч бўлади.\nКўнгил қўйган йигитинг мана шундай, сен учун ўзини ҳам, ҳамма нарсасини ҳам фидо қиладиган, тезда муаммодан чиқиш йўлини топадиган, ақли чархланган бўлиши керак. Бир зумда ҳамма нарсани ўйлаб, чорасини топмоқда. Латтачайнар эмас. Ҳатто ота-онасининг кейинги гаплари ва ҳаракатларини ҳам тахмин қилиб, менинг кўнглим оғринмаслиги учун чиқиш йўлини топди. Унга ким ҳам тегса бахтини топади. Ҳар ҳолда кўз остига олгани бордур? Ёки… Ёки менга кўз тикдими? Бўлмаса нега бу қадар фидойилик қилмоқда? Агар кўз тиккан бўлса, тўппа тўғри ота-онасининг уйига олиб бормасмиди?…\nУлар Намангандан Жиззах орқали Самарқандга етиб келганларида кеч кириб қолганди.\n-Шу ерда бир танишим бор,-деди бу ерга қадар индамай келган Олимжон.-Бозорнинг ёнида яшайди. Нўхат, ҳасиб пишириб сотади. Уйини ресторандан ҳам яхши қилган. Жуда тозакор одамлар. Уларникига кириб овқатланиб, кейин йўлда давом этамиз.\nНилуфар индамади. Нима ҳам дерди?\nУй эгаси уларни яхши кутиб олди:\n-Акамилло яхшимисиз, янгамлар, болалар яхшимилар…\nБу гап Нилуфарнинг хаёлига чақмоқдек урилди. Аммо Олимжон:\n-Бу янгам шунақа, доим мени изза қиладилар. Бу деганлари янга топдингизми, болалар билан қачон келасиз, деганлари,-деди Олимжон.\nҲалиги Тожик аёл:\n-Бизни тўйга айтмасдан уйланиб олдингизми деб жаҳл қилдим, шунинг учун келинпошшани бир қиздирайин, дедим-да,-деди.\nНилуфарнинг кўнгли ёришиб Олимжонга қараса у ҳам тикилиб турган экан. Уялиб кетди ва кўзларини олиб қочди.\n-Чарчабман, шу ерда тунаб қоламиз, йўлга эрталаб чиқамиз,-деди Олимжон.\nБу жуда ҳам қарорли йигит экан. Агар шундай одаминг бўлса асло кўчада қолмайсан. Ўқишингга ҳам, ишлашингга ҳам ўрин қолмайди.\n-Дарвоқе ўқишим нима бўлади?-деди Нилуфар Олимжонга.\n-Аввал жонингизни қутқарайлик, кейин ўқишни ҳам ўйлаб кўрамиз,-деди Олимжон бепарволик билан.\nУ шундай деб уй егасига:\n-Ётадиган хона борми?- деганди:\n-Ана ўша ўзингиз ётадган хонанани яна тайёрлаб қўйдим,-деди у.\n-Ҳар сафар Сурхондарёга кетишда шу ерда тунаб қоламан,-дея изоҳ берди Олимжон ва ичкарига кириб кетди.\n-Ҳов, келинпошшани чақирмайсизми,-деди уй бекаси бироздан сўнг.\n-Йўқ, у кишига бошқа хонадан жой қилиб беринг,-деди Олимжон ва қайтиб чиқиб:\n-Нилуфархон, узр, жуда чарчаганман, сиз ҳам ухланг, ҳалиги гаплар орамизда қолсин,-деди.\n-Ҳм, ораларингдан гап ўтибди-да, ёшликда кўп гап-сўз бўлади. Аммо бир томон оғир бўлиши керак. Ҳозир кириб, оёқлари ва елкаларини бир уқалаб қўйсангиз, олам гулистон!\nНилуфар қизариб-бўзариб кетди. Ичкаридан ярим яланғоч чиққан Олимжон:\n-Янга илтимос у кишига жой қилиб беринг, бошлиғимнинг қизи бўладилр, ҳали розиликларини олганим йўқ. Ҳар хил гаплардан хафа бўлиб қолишлари мумкин,- деди.\nНилуфар ухламасдан тонгга қадар ўйлаб чиқди. Гоҳ йиғлади, гоҳо хафа бўлди. Аммо шундай довюрак ва ақлли йигит билан ёнма-ён тушиб қолгани эса унга таскин берди. Шу пайтга қадар у ҳатто қўлини ушламади. Аммо дастлаб йиғлаганда бағрига босганди, ўшанда Нилуфар аллақандай бир ҳис туйган аммо дардлари устун келганди.\nОлимжон бўйдоқ бўла туриб, унга нисбатан бефарқлиги Нилуфарда шубҳа ҳам уйғотди. Яна буларнинг ҳаммаси Алишернинг режаси бўлиб чиқмасин? У Олимжонни қўлга тушириб, мени бир четга олиб кетаётган бўлмасин? Негадир баъзи гаплари сунъий чиқиб қолаётганга, юрагидан чиқмаётганга ўхшамоқда. Ёнида шундай чиройли қиз бўлсаю у парво қилмаса? Э, чиройинг қолдими.? Кўзларинг киртайиб, аҳволинг бир ҳол бўлиб турибдию хаёлингга келган нарсага қара!\nБу фикрлар хаёлига келгани учун Нилуфар ўзини айблади.\nАхир Олимжон мен учун ҳаётини тикмоқда-ку? Дунёда шундай фидойи, адолатли инсонлар ҳам кўп. У ўзига хос характерга эга. Балки эзилиб-сузилиб гапиришни ёмон кўрар? Балки кўнглига келганини шартта айтиб қўядиган одамдир? Ундай бўлса, ҳали бирдан “Сизга уйланмоқчиман” деб қолса, нима қиламан? Уф, яна хаёлинг қаёқларгадир кетмоқда. Сенга нима бўлган ўзи?\nНилуфар Сурхондарёга боргунча ҳам ана шундай хаёллардан қутула олмади. Гап орасида Олимжон:\n-Борадиган жойимиз, асл холамники бўлмаса ҳам Хатича хола чин холамдан ҳам зиёд. Илгари мен Афғонистон бўйича ишлаганимда, шу ердан ўтиб, шу ердан қайтар эдим. Ҳа, ҳали ёшку, илгари ҳам ишлаган эканми, деб ажабланманг. Бу ишга жуда ёш кирганман. Ҳали олийгоҳда эканлигимда таклиф қилишган. Киноларда кўрган бўлсангиз керак, гиёҳвандларни ушлаш учун уларнинг орасига айғоқчи юборишаиди. Мени ҳам шу ишга жалб қилишган. Аммо тезда воз кечдим. Қарасам, ҳамма катталар аралашган. Виждонимга тоғри келмади. Ташлаб кетай десам, қўрқоқлик бўлади дедимда бу тизимнинг ичида қолиб адолат учун курашаман деб ўзимга қарор бердим. Мана сизни қутқазишим ҳам шу йўлдаги бир уринишим. Агар сизни қутқаза олсам, ўзимни бахтли ҳис қилар эдим.\nОлимжон шундай деб Нилуфарга қаради ва ҳар иккаласининг кўзларида ним табассум айланагандек бўлди. Нилуфар титроқ овозда:\nХатича холанинг уйи Бойсуннинг марказига яқин жойда экан. Худди шаҳарлардагидек қилиб қурилган. Ҳатто ҳовлига кирадиган темир дарвозаси Тошкентни эслатди.\nУларнинг келишларидан холанинг хабари бор экан.\n-Мен телефон қилиб қўйгандим. Ҳа, дарвоқе, мен кетгандан кейин адашиб бировга телефон қилманг. Алишер ҳамма телефонларни эшитишга буйруқ берибди. Мен махсус асбобни қўллаб телефон қилдим,-деди Олимжон Нилуфарни холага таништириб бўлгач.\nХола, Нилуфарни қучоқлаган бўлдида чой олиб келай деб ичкарига кириб кетди. Улар ташқаридаги сўрида ўтиришди.\n-Мени бу ерларга ташлаб кетасизми? Мен бу ерда нима қиламан? Қачон келасиз?-деди Нилуфар.\n-Мен бориб вазиятни ўрганиб, тезда қайтаман. Бир йўлини қиламиз. Балки… балки сизни ота-онамникига олиб борарман… Улар сиздай соҳибжамолни кўриб қувониб кетадилар…\nНилуфарннг вужуди тутраб, баданида нимадир ўрмалаётгандек бўлди ва ўзини ноқулай сезди. Аммо шу бир гап унинг елкасидаги тоғни йиқитиб, шодликлар боғининг эшигини очиб юборгандек ўзини енгил сезди.\nОлимжон жой ичиб, хола дамлаб қўйган ошдан еди-да ичкарига кириб холага нималарнидир тушунтириб, таҳсқарига чиқар экан:\n-Мен энди йўлга отланай, етиб бормасам, қидириб қолишади, менинг бу гўзалимни ёмон кўзлардан асранг, саунани ишга солинг, олдин бир ҳузур қилиб ташвишларини унутсинлар, кейин ҳордиқ оладилар…,-деди.\nУ шундай деб машинага ўтирдида:\n-Тезда қайтаман,-деб кетиб қолди.\nНилуфар гўё қушга айланган ва атрофдаги тоғлар томон учгиси, кейин йўлга тушиб Олимжонни тўхтатгиси келарди. Хола уни саунага бошлаганда дунёда шундай жойлар борлигидан ҳайратга тушди. Саунанинг ичидаги тахталар худди олтиндек товланиб турибди. Кираверишда яп янги оёқ кийимлари, янги сочиқлар… Беш олти киши чўмилиши мумкин бўлган ҳовуз тиниқ сувга тўлдирилган…\n-Олимжон олтин йигит, худди ўз ўғлимдай кўраман уни, бутун топганини шу ерга ташийди. Бу уйда Тошканда бўлган ҳамма нарсани муҳайё қиламан, дерди фақат. Ундан ўтказиб ҳам юборди. Бир куни унга бу уйда фақат бир ҳурлиқо йўқ десам, “Кўрасиз, ҳали бир кун ҳурлиқо ҳам кириб келади” деганди. Мана ўша кун ҳам келди…-холанинг бу гаплари Нилуфарнинг қулоқларига маҳкам ўрнашиб қолди.\nУ иссиқ саунадан чиқиши билан хола уни ичгаридаги хонага бошлаб қўл оёқларини уқалаб қўйди:\n-Айланайин, бу қадар гўзал қизим,-дея турли атир упаларни олиб келиб уни эркалата бошлади. Нилуфар чет элларда чиқадиган бу атр упаларни кўриб ҳайрон қолди.\n-Буларни Афгонистондан олиб келган ва “Бир кун мен олиб келадиган ҳурлиқога ишлатасиз” деганди…\nХоланинг эркалашлари билан Нилуфарнинг кўзи юмилди. Бир пайт сочларини силаётган қўлнинг тафтидан уйғониб кетди. Қараса, Олимжон…\n-Сизни ташлаб кета олмадим, йўлдан қайтдим,-деди у Нилуфарнинг қулоқларига пичирлаб.\n-Мени ҳеч қачон ташлаб кетманг, сиз бўлмасангиз нима қиламан бу дунёда?,-дея Нилуфар йиғлай бошлади.\n-Йиғлманг, доим ёнингиздаман, энди мен сизники, сиз эса меники, ҳурлиқомни топдим, ниҳоят!\nОлимжон ҳарир халатга ўраниб ётган Нилуфарни бир зумда қип яланғоч қилиб, бағрига олди. Зум ўтмай Нилуфарнинг қичқириғидан хонанинг деразаси зириллагандек бўлди. Аммо бу қичқириқ нолали эмас, балки ҳузурбахш қичқириқ эди.\n-Мен шундай бўлади, деб ҳеч ўйламагандим. Мен тўй бўламан деб ўйлагандим,-деди у чарчаб қолган Олимжоннинг кўкрагидаги тукларини силар экан.\n-Тўй ҳам қиламиз. Агар жуда истасангиз тўйдан кейин қиз бўлиб чиқасиз…\n-Уятсиз..- дея Нулуфар қўллари билан Олимжоннинг оғзини бекитди.\n-Нима, тиббиёт олийгоҳида бу ҳақда гап бўлмаганми?\n-Бас қиласизми йўқми…\nШу пайт телефон жиринглади. Хола Олимжонни чақирди. Олимжон эшикни ёпиб, нариги хонага отди-да Нилуфар эшитмасин дея овозини пастлатиб:\n-Ҳаммаси зўр,- деди кимгадир.- Аммо ҳали видеога олишнинг имкони бўлмаяпти. Бироз ўжар. Уч-тўрт кунда пишираман! Паспортини эса тайёрласа бўлаверади!…\nБундан қарийб юз йил олдин содир бўлган дея айтиб берилаётган ҳикояларни берилиб эшитиб ўтирган Каримов қозига:\n-Тоҳир нима қилди? Нозомул Мулкни ўлдирдими ёки саройга боргунча фикридан қайтдими? Ёки қўлга тушдими?-деди ҳокояларни тугатинг маъносида.\n-Шайх Ҳасаннинг одамларидан бирортаси ҳам йўлидан қайтгани ҳақида бугунга қадар маълумот йўқ,-деди қози. Суҳбатни эшитиб ўтирган муфти ҳам бошини қимирлатиб унинг гапларини маъқуллади. Қози яна сўзида давом этди:\n-Агар Тоҳир фикридан қайтганда унинг жойига бошқа одам барибир Низомул Мулкни ўлдирар эди. Кейин Тоҳирни ҳам. Шайх бунинг ҳам чорасини кўриб қўйган эди…\nКаримов қозининг гапини бўлди:\n-У пайтнинг одамлари бошқа, бугунгилар бошқа. Бугунгиларни фақат наша билан алдай олмайсиз. Ёки Худони ўртага қўйсангиз ҳам тониб кетишади. Бугунгиларга ишониб бўлмайди, кичкина мансаб учун ҳамма нарсани сотиб юборишади.\n-Гап тарбияда,-дея жавоб қилди қози.- Шўролар даврида буларнинг иймони ҳам, ишончи ҳам йўқолди. Бу бир томондан ёмон. Улар Худога ишонмайдиган бўлдилар. Аммо иккинчи томондан яхши. Уларни ҳар нарсага ишонтириш мумкин.\n-Менинг шайхлик қилишга на вақтим, на тоқатим бор,-деди Каримов.\n-Биз бир жойда ёшларни жунбушга келтирамиз. Сиз уларнинг ёнига бориб “Ислом давлати қуриб бераман” дейсиз. Аммо кейин уларни қувғинга оласиз, чиқиб кетадиган йўлларини биз томонга буриб қўясиз, ораларидан фидойиларни ман мен ўзим танлайман,-деди қози.\nУлар яна анча гаплашиб, чиқиб кетганларидан кейин Каримов маслаҳатчиси Алимовга:\n-Мен бу икки муллага ҳам ишонмайман,-деди.- Бунисига муфтилик керак. Ҳозир унга қарши кайфият кучайган. Менинг мададим бўлмаса онасини учқўрғондан кўрсатишади. Шунинг учун ошнаси қозини бошлаб келган. Аммо уларни ўз оғзидан илинтириш керак. Улар бизни эмас, биз уларни қўлланайлик. Айтганларини қилайлик. Шу баҳонада ҳамма диний гуруҳлардан қутуламиз. Фаолларинии қозининг ҳузурига жўнатасан. Мен яқинда Ҳолландияга бораман ва ўша ерда баёнот бериб, бизда диний экстремизм таҳликаси кучли деган гапни айтаман. Шундан кейин бутун Ғарб ҳам бизнинг ҳамкоримизга айланади. Қозининг йўлига ўтганларни эса ғарбга қарши қўямиз. Болаларингни тўплаб, бунинг планини қилинглар. Бир жойган бир оғиз гап чиқса оғзингни бутунлай тикиб қўяман..\nАлимов одати бўйича индамай турди. Каримов эса одати бойича давом этди:\n-Самарқанд райони билан Пастдарғом райони орасида Хишрав деган жой бор. Ўша ерда аскарларнинг махсус полигони бор. Ҳозир ИИВнинг 7 бўлими фойдаланмоқда. Уларни бирорта қурилиш идорасига кўчир. Хишравда Шайх Ҳасаннинг йигитларига ўхшаган фидойиларни тайёрлайсан. Дарвоқе, муфтининг уйига томдан битта гранат улоқтириб, уни душманларинг қилди деб қўрқитиб қўйларинг. Қанча қўрқса, шунча бизга яқин бўлади. Агар ўйинда фаол қатнашмаса битта комиссия юбориб, дело қилиб қўй. Буларни яхшилаб жиловламасанг, пайтини пойлаб қорнингни ёришади.\n-Ҳалиги гуруҳга оладиганларимиз, ўзимизникилардан бўлсинм-ми?-деди Алимов. У ҳеч қачон мана бу ишни мана бундай қилайлик демас эди. Таклифини саволга ўраб айтар ва Каримов дарҳол уни тушунар эди. Энди ҳам у ўзимизникиларни аралаштирмасак яхши бўларди деган гапни саволга ўраб Каримовнинг олдига ташлади.\n-Йўқ,-деди Каримов,-ўзингники гўрга ҳам ярамайди. Бошқа миллатлардан бўлсин. Масалан МХХнинг илгариги Дзержинский мактабларидан рус тилли йигитчаларни териб оласан. Шунингдек, қамоқларни кўриб чиқ ва миллий низолар туфайли қамалганлар орасидан ҳам танла!\n-Бир иккита ўзимиздан ҳам қўшмасак, кейин муммолар чиқиб кетмасмикан?,-деди Алимов қўлидаги папкасини кўкрагига босиб.\n-Ундан бўлса, спорт тўгаракларида чиниққан болалардан ҳам танла. Аввал бир нарса билан айблаб қамайсан, урасан, момоталоқ қиласан, ўлимига рози бўлсин, кейин мен уни авф этиб, катта маош белгилаб қўаман. Шунда ҳам ота-онаси, яқинларини гаровда сақлайсан.\n-Ҳар эҳтимолга қарши, бир нарсани сўрақмочи эдим,- деди Алимов.- Мабодо четга бир гап чиқиб қолса, нима қиламиз?\n-Гап чиқмаслиги керак, тамом!\nКаримов бироз ўйлаб турди-да,\n-Бўпти кейинчалик уларни Президент гаврдияси деб расмийлаштирамиз. Аммо расмийлар ёнида норасмийлари ҳам бўлсин. Истаган пайтда истаган одамни йўқотадиган, уйига ўт қўядиган, қочиб кетса ушлаб келадиган, митингларни тарқатадиган, ҳукуматдагиларни, вилоятдагиларни кузатадиган махсус бўлимлар тузасан. Ер остида илон юрса билишимиз керак.\n-Бу МХХни ишига ўхшаб қолмайдими?-сўради Алимов.\n-Айни пайтда ИИВ ни ҳам, МХХни ҳам назорат қиламиз. Лекин ҳозирча бу идораларнинг раҳбарларини қўллан, кейин уларни йўқотамиз. Сенинг болаларингдан келадиган маълумот асосида уларнинг маълумотларини бир икки пучга чиқарсак, оёғлари куйган товуқдек питирлашиб қолишади. Ҳа, айтиш эсимдан чиқибди, Жўрабеков билан Умрзоқов битта ҳожатхонага борадиган бўлиб қолишган. Иккаласи ҳам сени ёмонлаб юрибди. Мана бу делони тайёрлаб келишибди. Раҳим Ражабов ҳам уларга қўшилган. Ҳаммасини кузатувга ол! Ўзингга яқин болалардан бирортаси бўлса, олиб, кел, иш бераман, бу ҳам уларга таёқ бўлади…\nАлимов шу куниёқ Самарқанга борди ва вилоят ҳокими Абдураҳмонов билан Хишрав посёлкасига йўл олди. Аввалига Абдураҳмонов ҳеч нарсадан бехабар эди. Кейинчалик билса ҳам билмасликка олди. Тез орада Хишравда махсус баталон тузилди. Алимов вилоят ҳокимига, ИИВ вазири ва ММХ раисига президент гвардиясини тузмоқдамиз, деса-да, аслида дор остидан қочганлар бир жойга тўпланаётганидан улар ваҳимага тушаётгандилар…\n« МТС итд. Муҳожират »


Бизда чинакам маънода илм, чинакам маънода олим йўқми?! « Ўзбекистон Халқ Ҳаракати\n20 July 2016 - 6:00\nТажрибадан биламиз: тарафкаш шогирд ёки мурид жон жаҳди билан тарафдор тўплашга киришиб кетади. Бу ишини устози ё пирига муҳаббат деб ўйлайди. Одамни жалб этиш учун устози ёки пирини кўкларга кўтариб мақтай бошлайди, улардаги бор хислатлар етарли туюлмаса, йўқ хислатлардан лоф уракетади.\nАйрим устоз ё пирларни шундай шишириб мақтайдилар, орқасида Оллоҳ ҳам, Унинг севгили пайғамбари (соллаллоҳу алайҳи ва саллам) ҳам кўринмай кетади. Давраларида Оллоҳ ва Унинг элчисидан (соллаллоҳу алайҳи ва саллам) кўра устозлари ё пирларининг оти кўпроқ янграйди!\nБу ҳолат ўтмишда кўп бора кузатилганидек, бугун ҳам давом этиб келяпти ‒ кўзимиз билан кўриб турибмиз.\nҲукми ваҳийдан бўлмаса ҳатто пайғамбарга эътироз билдириш мумкин бўлгани ҳолда ҳамма гапи инсоний-нафсий бўлган устоз ё пирнинг сўзини мутлақ ҳақиқат деб билиш, эътироз билдира олмаслик; динимизда ҳатто гуноҳсиз пайғамбарга сиғиниш қаттиқ тақиқлангани ҳолда юрган йўлида гуноҳларга ботиб юргувчи устоз ё пир шахсига сиғингудек итоат этиш иллатларнинг боши ва асосийси бўлиб туюлади менга.\nТўғри тушунилсин, устозни ҳурмат қилиш лозимлиги шубҳа остига олинмаяпти бу ерда. Сўзсиз, ҳар қандай устоз ҳурмат-эъзозга лойиқ зотдир.\nАммо ҳурмат бошқа, муҳаббатда чегарадан ошиш бошқа. Ҳурмат қилсангиз, иззат топасиз. Бу ерда гап устозни ҳурмат, устозга муҳаббат чегарасида туриш ҳақидадир. Чунки муҳаббатда чегарадан ошсангиз, ўзингиз ҳам тўғри йўлдан чиқасиз, бошқаларни ҳам чалғитасиз.\nШиалар айни шу ‒ муҳаббатда ва нафратда чегарадан ошишлари (ифрот ва тафрит) туфайли ҳақдан тойди. Ҳазрати Алини (Оллоҳ у зотдан рози бўлсин) яхши кўришда чегарадан ошди, бор ҳолича севмай, у кишида йўқ сифатларни тўқиб чиқариб “сева” бошлади ва бора-бора ораларидан Ҳазрати Алини пайғамбар дейдиган, ҳатто илоҳ дейдиган тоифалар чиқди!\nМуҳаббатда чегарадан ошиш охир-оқибатда мана шунақа натижа беради.\nБунинг акси ‒ нафратда чегарадан ошиш ҳам хавфлидир. Шиалар Ҳазрати Алига (Оллоҳ у зотдан рози бўлсин) тўғри йўлдаги бошқа халифаларни қарши қўйиб, бошқаларини ёмонлай бошлади. Бора-бора чегарадан ошиб, сиёсий қарама-қаршилик диний нафратга айланди ва ёмонлашдаги жазава кўзларини кўр қилди.\nОллоҳ, Ўзинг сақла бундай натижадан.\nУстозга ёки пирга муҳаббатда чегарадан ошиш ҳаётда қандай юз беради?\nБиз бу камчиликни таълим-тарбия услубида кўрдик.\nТасаввур этайлик: ўртада катта, кенг майдон, тевараги айланасига уй.\nЎхшатиш жоиз бўлса, у майдонни Ислом жамияти десак, теварагидаги уйлар ҳар бири бир устознинг илм даргоҳидир.\nШогирдлар хилма-хил бу уйларга кириб ўқияпти, тарбияланяпти. Ҳар бир устоз ўзи билган нарсани шогирдига етказяпти, таълим-тарбия беряпти. Лекин етиштирилган у шогирдларни кенг-катта Ислом майдонига чиқазиш ўрнига ўзига, ўзининг тор ҳужрасига боғлаб оляпти. Камчиликли бўлиш эҳтимоли кучли бўлган йўлини энг тўғри йўл деб ўргатяпти. Ўртадаги майдон бўм-бўш қоляпти.\nНатижа эса аянчли.\nҚобилиятига яраша илм ҳосил қилган талаба ниҳоят бир куни у ҳужрадан ўзига мос туйнук очиб майдонга мўралайди. Қараса, бошқа ҳужралардан ҳам майдон томонга туйнук очилибди: ҳар бир туйнукдан бошқа-бошқа устозларнинг шогирдлари бош чиқариб турибди.\nАста-секин бир-бирлари билан мулоқотга киришишади. Ҳар қайсиси ўз устозидан олган илмини кўрсатгиси келади. Табиий, билимларида озми-кўпми фарқ кўринади. Чунки шогирд ўртадаги кенг-катта майдонга ‒ Ислом майдонига устози ё пири очиб берган туйнукдан боқаётган эди. У кенг майдонни бор бўйича кўрмас, кўролмас, туйнуги катта-кичиклиги миёсидагина кўрар-қамрар эди.\nНатижада тортишув бошланади. Тортишув кучайгани сайин тарафкашлик юзага чиқади. Ҳар бир шогирд ёки мурид ўз устозини мақтай кетади. Ҳеч бири ён босгиси, нариги туйнукдагининг билимига тан бергиси келмайди. Масала талашишлар ўз илм даргоҳи ва устози шаъни учун курашишга айланиб, охири шогирдлар бир-бирининг этини ейиш даражасига етади!\nХайрият, Ўзбекистонимизда ҳозирча туйнук тортишувлари оғизаки кетяпти, хайрият шундай тор дунёқараш ва тарафкашлик феъли билан шогирдлар қўлига бирон қурол олмай турибди. Майдонга биродарлик туйғуси билан эмас, қурол билан тушса борми, ўртада қон тўкилиши ҳеч гап эмас.\nБунда ҳолни ўтмишда кўп марта учратганмиз, ўхшашлари яқинларда ўзимизда ҳам кўринди, ҳозирги кунларда дунёда-да кўриб турибмиз.\nҲол бу ки, устоз ўзига садоқатли шогирдни эмас, динига садоқатли умматни тарбиялаши керак!\nҲар бир устоз уйини шогирдга тўлдирмасин, ўртадаги кенг-катта Ислом майдонини уммат билан тўлдириб ташласин!\nБилим бераркан, марказга ўз шахсини қўймасин, балки кенг-катта Ислом маънавий шахсини қўйсин!\nШогирд муҳаббатини ўзига ва ўзининг тор ҳужрасига йўналтирмасин, балки Оллоҳга ва Унинг севикли элчисига (соллаллоҳу алайҳи ва саллам) йўналтирсин!\nЭй шогирд ё мурид! Беҳуда тортишув ва жанжалларни тўхтатинг! Тарафкашлик туйнугингизни тарк этинг, ўртадаги катта биродарлик майдонига тушинг! Шогирд эдингиз, энди умматга айланинг! Бир-бирингизга душман деб эмас, биродар деб боқинг! Бир-бирингизга қўл узатинг, жилмайинг!\nМасала талашишга, устоз талашишга совураётган куч-ғайратингизни уммат учун фойдали ишларга йўналтиринг! Бирингиз учоқ, иккинчингиз кема, учинчингиз Мирриҳга учадиган ракета, бошқангиз жамият оғирини енгил қиладиган яна бошқа нарса кашф этишга киришинг.\nҒайридин ёки динсиз дунё энг оддий уй-рўзғор буюмидан тортиб ядро қуролигача яратаётган бир пайтда биз мўмин-мусулмонлар умримизни арзимаган масалалар устида бир-биримиз билан талашиб-тортишиб ўтказаётганимиз ниҳоятда ачинарлидир.\nБуюк кашфиётлар йўлида сарфлашимиз лозим бўлган бутун онгу шууримиз ва куч-ғайратимизни динда ўзимизни ҳақ кўрсатишга банд қилиб қўйганимиз кечирилмас хатодир.\nМўмин-мусулмонларнинг бирикишига, катта кучга айланишига тўсиқлардан яна бири мазҳаб ҳархиллигини табиий ҳол деб қабул этмасликдир. Ҳар ким ўзининг мазҳабини ёқлаши, ҳимоя қилиши ва илгари суришига биров қарши эмас, аммо бунинг натижасида қайсар таассуб пайдо бўлиши ёмон. Мазҳабни ушлашда бир хатолик йўқ, ҳар ким ўзининг мазҳабини ёқлаши ва илгари суришида қўллаётган услуби хато.\n“Сунний ‒ шиа” тортишувини қўятурайлик, чунки у тортишувнинг асосли диний-сиёсий, ижтимоий-тарихий сабаблари бор, аммо тўғри йўлдаги суннат ва жамоат аҳли ичида ҳам мазҳаблараро мунозара-тортишув кучайиб бораётгани ўша хато услуб оқибатидир.\nОллоҳ таолонинг “Динда зўрлаш йўқ…” ҳукмини қабул қиламиз, тан оламиз, жуда олижаноблик ила риоя этамиз, аммо мазҳаб ҳархиллигига чидамаймиз ‒ қавмни бир мазҳабни ушлашга зўрлаймиз, бордию ўзимизнинг кучимиз етмай қолса, давлатни ёрдамга чақирамиз.\nҲарҳолда Ўзбекистон шароитида бир неча йиллик тажриба шуни кўрсатади.\nҲатто динда зўрлаш бўлмагани ҳолда мазҳабда зўрлаш авжга мингандан-миниб бормоқда. Диннинг ўзи ҳархилликни табиий ҳол деб турганида хаёлимизда олижаноб бўлиб туюлган ниятда ҳаммани бирхилликка солишга тиришиб ётибмиз.\nАммо хаёлда олижаноб туюлган ният аслида хато бўлиши, дин ҳукмига терс келиб қолиши мумкин. Яъни, ҳар қандай олижаноб ният диннинг ҳукмини ўзгартиришга сабаб бўла олмайди.\nҲазрати Умар (Оллоҳ у зотдан рози бўлсин) аёллар маҳр сўрашда ҳаддиларидан ошиб кетмасинлар, мўътадил бўлсинлар деган олижаноб ниятда маҳр миқдорини чеклашга уринганида нима бўлди?\nОллоҳ таоло битта кампир тили билан халифасига танбеҳ берди ва маҳр масаласида Оллоҳнинг ҳукми ўзгармай қолди!\nҲамма бир хил юрсин деб талаб этиш, мажбурлаш тескари натижа беришини кундалик ҳаётимизда кўриб турибмиз.\nОлдинги боблардан бирида жамиятда фикрлар хилма-хиллиги бўлишини лозим деяётиб, “Муватто” эгаси Имом Молик билан халифа Абу Жаъфар ал-Мансур (Оллоҳ, иккаласига ҳам раҳм қил) ўртасида кечган воқеани тилга олган эдик. Ислом дини дунёга ёйилиб, турли мазҳаблар пайдо бўлиб, ҳар ернинг одами динга ҳар хил амал қила бошлагач, буни кўрган халифа бутун умматни “Муватто” теварагида бирлаштириш ғоясини ўртага ташлаган, аммо унинг бу қарорига Имом Молик қарши чиқиб мазҳаблар ҳархиллигини ҳимоя этган эди.\nХалифа ‒ сиёсат, Имом Молик ‒ илм.\nСиёсат бирлаштирайлик деди, илм ҳақиқатни ‒ ҳархилликни ҳимоя қилди ва сиёсатни уммат орасида фитнага олиб келиши мумкин бўлган бузғунчи фикрдан қайтарди. Чунки “бирлаштириш” ғояси ҳар қанча жозибали туюлмасин, унда зўрлик бор эди. Зўрлик қарши ҳаракатни пайдо қилади, исёнга олиб келади.\nСуннийлик тўғри йўл, суннат ва жамоат йўли унга эргашганларни жаннатга элтади, аммо динпарастлик қолиб мазҳабпарастликка берилганларнинг хатти-ҳаракатини, тортишув услубларини кўриб туриб, қолган уч мазҳаб бошқа динми деб ўйлаб қоласиз.\nБир мазҳабга таассуб бизда юксак чўққисига чиқди, ҳатто мазҳабга зўрлаш мафкурасини давлат диний сиёсатига қурол қилиб олди.\nСиёсат “мазҳабпарастлар”нинг гиж-гижлаши биланми ё ўз ташаббуси биланми, халқни бир мазҳабни ушлашга зўрлаётган экан, бу иш самарасиз ёки тескари самара берадиган эканини айтиб сиёсатни хатарли йўлдан қайтарадиган ИЛМ қани?!\n“Динда зўрлаш йўқ!” ояти каримасини тушунтирар экан, мазҳабга зўрлаш умуман йўқлигини уқтирадиган ОЛИМ борми?!\nАлбатта, биз ҳанафиймиз, аммо шофиий ҳам, ҳанбалий ҳам, моликий ҳам суннат ва жамоат аҳли бўлган биродарларимиз эмасми?!\nИчимизда кимдир бу мазҳаблардан бирига амал қилса, ўшани тўғри деб ўйласа, худди у диндан чиқиб кетгандай дод-вой солишларимиз нечун?\nКимдир намозда оёғини кериброқ турса, ҳар такбирда қўлини кўтарса, Фотиҳа сурасидан кейин товуш чиқариб “Омин!” деса, уни мачитдан қувиб солишларимиз етмаганидай давлатга тутиб бераётганларимиз учун қиёматда жавоб бермасмиканмиз ишқилиб?!\nБир кишининг 1) мўмин экани, 2) намоз ўқиши, 3) намозини йигирма етти баравар савоб умидида мачитда ўқиётгани… каби фазилатлари тургани ҳолда аҳли сунна ичидаги мазҳаблараро фарқдан келадиган арзимас ҳархиллик учун уни нақ душманга чиқариб қўйишларимиз тўғри эмас деб ўйлайман.\nБу масаладаги тортишув ва жанжалларимиз билан билиб-билмай куфр оламини севинтириб, Ислом душманлари тегирмонига сув қуйиб келяпмиз.\nМазҳаб ҳархиллиги бизни бир-биримизга душман қилмасин. Чунки тўртала мазҳаб ҳам нажотга элтувчи йўлдир, мўминларнинг ўзаро дўст-биродарлиги фарздир!\nМазҳаб ҳархиллигини тугатиб бўлмайди, тугатишга, Имом Молик айтганларидек, ҳожат ҳам йўқ, демак, динимизнинг мўминлар бир-бирлари билан биродар эканлари тўғрисидаги илоҳий йўриқни маҳкам ушлаган ҳолда ҳар ким ўз мазҳабига риоя этиши энг тўғри услубдир.\nУстозпарастлик қилиб ёки мазҳаб талашиб жанжал чиқарувчилар асосан ўртача олимлар ёки чаламуллалар бўлади. Буларни, ҳа, майли, даражаси паст-да, десак, йирикроқ олимларимиз ҳам шогирдларини бу иллатдан шиддат билан қайтармаяпти. Умматни ҳам, давлатни ҳам тўғри йўлга солиб қўймаяпти.\nЁ бизда чинакам маънода ИЛМ, чинакам маънода ОЛИМ йўқми?!\nБу мамлакатда ўттиз милёнли йирик халқмиз. Катта умматмиз. Шунга қарамай, динни билгич олимларимиз бармоқ билан санарли. Аммо, афсус, шу уч-тўрт нафар илмли ҳам бир-бири билан иноқ эмас.\nБир замонлар Мавлоно Румий ҳазратлари мусулмон бағирларини дунёга кенг очиб: “Насроний бўлсанг ҳам кел! Яҳудий бўлсанг ҳам кел! Динсиз бўлсанг ҳам кел!” дея ҳузурига ҳаммани чорлаб, ўзи ҳам ниҳоятда устун мавқеда турган ҳолда Исломнинг нақадар буюклигини кўрсатган бўлса, бугунги олимларимиз бағри ҳатто бир-бирини сиғдирмаяпти. Илмлар мусобақаси эмас, нафслар рақобати устун. Шу учун бир мўмин олим иккинчи мўмин олимни писанд қилмайди, ўзидан нари суради, ҳатто орқадан бир-бирини ёқтирмайди.\nБошқача айтганда, бугунги мўмин бағирлар ҳатто насронийни, яҳудийни ва ё динсизни сиғдиряпти, аммо иккинчи бир мўминни сиғдирмаяпти.\nШу маънода, бугун агар давлат Исломга ва мусулмонларга бағрикенглик кўрсатмаётган, аксинча, паст ёки душманча назар билан боқаётган бўлса, давлатнинг ўзидангина ўпкалаб бўлмайди, каттароқ айб мўмин-мусулмоннинг, айниқса, дин олимларининг ‒ устоз ёки пирларнинг бўйнига тушади.\nЎзимиз шунақа паст муносабатга лойиқ эканимиз билиниб қолди.\nИкки устоз-олим бир-бирини бағрига тортмайди, икки мусулмон шогирд бир-бирига Оллоҳ буюрганидай дўст-биродар бўлолмайди-ю, давлат мусулмонга бағрикенг ва дўст бўлсинми?!\nАйниқса, ўтган аср тўқсонинчи йиллари воқеаларини эсласам, давлатнинг динга қаттиққўллиги қайтага раҳматмикан деб ҳам ўйлаб қоламан гоҳо.\nАндижонда, Наманганда, Қўқонда кечган шармандали ишларни эсланг. Ёнма-ён икки мачит бир-бирига шунақа душман бўлди, бошқа душманнинг кераги бўлмай қолди. Бир жума бир мачит қавми пичоғу таёқлар билан қуролланиб нариги мачит қавми устига бостириб борса, янаги жума энди нариги мачит қавми бу ёққа қурол кўтариб келди. На Оллоҳ Сўзи уларни қайтара олди ва на ҳадис! Ниҳоят, давлат орага кирди. Қамади, зиндонга отди. Ва… ҳамма тинчиди!\nБу нимани кўрсатади? Имонимизнинг самимий эмаслигини, нақадар юзаки эканини кўрсатади. Қуръонга қулоқ солмадик, ҳадисга қулоқ солмадик, ички ишимизга давлат аралашишига тўғри келди. Шунга мажбур қилдик!\nОллоҳдан қўрқмадик, охират савол-жавобларидан қўрқмадик, давлатдан қўрқдик! Давлатнинг сўроқ-саволи ва қамоқлари бизларни мўмингина-қобилгина қилиб қўйди!\nШу маънода, икки мўмин орасига давлат киргани ва ўртани бирмунча тинчитгани давлатга шараф бўлса ҳам, мўминга шармандаликдир. Давлат бўлмаганида мўмин-мусулмонлар бир-биримизни еб битирар эканмиз-да!..\nБу туришда бордию бугун яна озгина эркинлик берилса, чамамда, энди қавмлар бир-бирига пичоқ ўқталиб ўтирмайди, биратўла автоматлар тилга киради.\nШу кунларда мўмин-мусулмон бир-бири билан “аҳил-иноқ”, нисбатан тинч яшаётган экан, бу аҳилликка давлатнинг босими остидагина эришилганини тан олишимиз керак.\nАлам қиладиган томони ҳам шу: мўмин-мусулмонлар эсларини йиғиб олишларига “Эй мусулмонлар!” деган ҳайқириқ етмади! “Эй имон келтирганлар!” деган чақириқ камлик қилди! Албатта, давлат керак бўлди, босим керак бўлди!\nБалки “Фосиқнинг қўли билан ҳам динни юксалтириш” қоидасига мана шу ҳолимиз ёрқин мисолдир. Яъни, давлатимиз қилаётган иши илоҳий тақдир нуқтаи назаридан хайрли натижа бераётганга ўхшайди. Бу томонини ҳам ҳисобга олиш ва унутмаслик керак.\nЎтмишда етакчилари, йўлбошчилари Оқпошшога таъзим қилиб шон-шавкати ва ор-номусини бой берган миллатни бошқалар оёқ учида кўрсатадиган бўлиб қолгани каби, бугун ҳам олимлари ва етакчилари тимсолида обрўйини тўкаётган қавмни ким ҳурмат қиларди?! Бундай аҳволда зулмга учрашимиз табиий.\nЗулмга учраган ва ҳар куни зулм остида эзилаётган мусулмон асосий сабабни фақат золимдан ахтармасин, биринчи галда ўзини текшириб кўрсин. Ички сирни золим-душманга билдириб қўйдими, энди унинг зулмидан нолиб юриш инсофдан ҳам, ақлдан ҳам эмас. Фойдасизлигидан ташқари, ҳақсиз ҳамдир.\nКасал бўлсак, бундан баттар бўлмас, лекин энди беҳуда оҳ-воҳ қилиб ётгандан фойда йўқ. Шартта туриб даволаниш чораларини ахтариш керак.\nЗамон муолажа замони, йиғи замони эмас.\nБугун бўлиниш замони ҳам эмас, аҳиллик замонидир.\nБўлиниш куя каби дин арқонини ейди, умматни кучсизлантиради, аксинча, душманни кучлантиради. Айниқса, миллат олимлари бирикмаса, обрў талашса, мартаба талашса!\nЎтган аср 80-йиллари охири ва 90-йиллари бошида халқимизда кўрилган динга талпиниш ҳаракати сўниб-сўниб, бугун диндан совиш, ҳатто динга душманлик ҳолатига дўнаётган экан, бунинг сабабини, тепароқда айтилганидек, фақат давлатдан, давлатнинг динга қарши тавридан кўравермаслик керак, айбнинг кўпроғи ва оғирроғи мусулмонларнинг ўзларига ва етакчиларимиз елкасига тушади, албатта.\nЎйлашимизча, ҳали ҳам фурсат тўла бой берилмади, олимлар агар илмида ва динида самимий бўлса, “Биздан қандай хатолик ўтди экан бошимизга бундай балолар ёғиляпти, охири кўринмайди?!” дея жиддий бош қотиришлари, хатоларини топишлари, тез тузатишлари керак. Кўп нарса биладилар, шу билганларига энг олдин ўзлари амал қилишга ўтишлари лозим.\nЭй Оллоҳ, бизларни ўз ҳолимизга ташлаб қўймаганингга, бўлаётган бу ишлар Сенинг ироданг ва ҳикматингга кўра бўлаётганига, сиртдан зулм бўлиб туюлаётган бу кўргиликлар Сендан келаётган айни адолат эканига – золим қўли-ла бизларни тарбия қилаётганингга заррача шубҳамиз йўқ. Аҳволимизни ўнгла. Бизларга Ўзингдан чин қўрқадиган, холис Ўзинг учун хизмат қиладиган етакчи олимлар йўлла ва улар воситасида бизларни Тўғри Йўлга сол!\nЭй Тирик (Ҳайй), эй Тургизувчи (Қаййум) зот! Раҳматингдан умид қилиб Сендан ёрдам сўраймиз! Сенсиз ва Сенинг ёрдамингсиз ҳолимиз хароб…


Калорияси энг кам бўлган 6 озиқ-овқат » Moskva kinoteatrlari jadvali, filmitv.uz afishasi\nMoskva kinoteatrlari jadvali, filmitv.uz afishasi » salomatlik » Калорияси энг кам бўлган 6 озиқ-овқат\n«Вазн йиғилмаслиги учун нима ейиш мумкин?» деган саволга биринчи бўлиб хаёлга кашнич — қуёнлар ва озувчиларнинг шоҳ егулиги келади.\nШубҳасиз, у калорияси энг кам ва фойдаси энг кўп бўлган озиқ-овқатларнинг ажойиб намунаси ҳисобланади. Кашничнинг таркибидаги фталидлар томирлар девори мушакларини бўшаштиради, бу эса қон оқишини енгиллаштиради ва қон босимининг пасайишига ёрдам беради.\nЛекин фақат кашнич билан чекланиб қолмаслик керак! Қуйида келтирилган озиқ-овқатлар калорияси ва фойдалилиги жиҳатидан кашничдан қолишмайди!\nКўк чой (шакарсиз!). Унинг таркибида саратоннинг кўпчилик турлари хавфини камайтиришга ва ёғларни йўқотишга ёрдам берувчи ECGC антиоксидантлари жуда кўп. Бир кунда 2—4 пиёла кўк чой ичиш сизни 50 калориядан қутқаради.\nИсмалоқ. Исмалоқ ёрдамида 100 калория тўпламоқчи бўлсангиз, бу барглардан 15 стакан ейишингизга тўғри келади! Унинг таркибида К витамини, кальций, фосфор, калий, рух ва селеннинг катта заҳирасидан ташқари мушак тўқималарининг тезроқ тикланишига ёрдам берувчи гормон ҳам мавжуд!\nКиви. Унинг таркибида клетчатка, калий ва E витамини, шунингдек C витаминининг суткалик меъёри ва К витамини меъёрининг учдан бир қисми мавжуд. Ва буларнинг ҳаммаси 42 калорияга эга бўлган бир дона киви меваси таркибидан жой олган.\nБаргли лавлаги. Баргли лавлаги — одатдаги лавлагининг яқин қариндоши. Унинг таркибида 16 хил витаминлар ва керакли микроэлементлар бор. Бу баргли сабзавотнинг бир стакани 7 калорияга эга. Бор-йўғи 7 калория ичида К витамини суткалик меъёрининг 3 карраси, А витамини меъёрининг ярми ва E витамини меъёрининг эса 16 фоизи мавжуд.\nУйда тайёрланган ҳўл пишлоқ. Уйда тайёрланган ҳўл пишлоқнинг калорияси оддий пишлоқдаги калориянинг бешдан бир қисмини ташкил қилади. Унинг таркибида мева ва сабзавотлардаги каби витаминлар кўп эмас, лекин зарур оқсиллар бор.\nЯшил булғор қалампири. 1 стакан тўғралган яшил булғор қалампирида C витамини апельсиндагига қараганда кўпроқ, калорияси эса — уч марта камроқ.\nСмотреть Калорияси энг кам бўлган 6 озиқ-овқат в хорошем качестве


Ўш мэри партияси сайлов натижаларини шаҳар судида рад этишга «улгурмади» | ҚИРҒИЗИСТОН ЯНГИЛИКЛАРИ\nЎш мэри партияси сайлов натижаларини шаҳар судида рад этишга «улгурмади»\nМелис Мирзакматовнинг «Улуттар биримдиги» партияси шаҳар кенгашида кўпчилик ўринга эга бўлолмаган маҳаллий сайловлар натижалари устидан ўз вақтида шикоят қилишга улгурмади. Қонунга биноан барча шикоятлар судда уч кун давомида қабул қилинади.\n«Улуттар биримдиги» барча участкалар натижасига кўра, шаҳар кенгашида кўпчилик 45 ўриндан 23 тасига эга бўлиши кераклигини баён этмоқда.\nБироқ Марказий сайлов комиссияси учта участкада сайлов натижаларини бекор қилди ва Мирзакматов партияси кутилган икки мандатидан маҳрум бўлди.\nЎш мэри собиқ ўринбосари ва «Улуттар биримдиги» партияси лидерларидан бири Таалай Сабиров, «Клооп»га берга интервюсида Ўш шаҳар суди партиянинг уч участкадаги сайловлар овози бекор қилинишига қарши даъвосини рад этди.\nПартия вакиллари судда, шикоятни ўз вақтида — сайлов натижалари эълон қилинишидан сўнг уч ку давомида беришга улгармаганликларини айтишди.\n«Аризалар (шикоятлар) сайлов якуний натижалари эълон қилинишидан сўнг 3 календар куни давомида берилади», - деб айтилган «Шаҳар кенгашига депутатларини сайлаш» қонунинг 43 моддасида.\nСобиқ мэр ўринбосари сўзларига кўра, партия шаҳар кенгаши сайлови ҳақидаги суд қарорини рад этмоқчи.\n«Ҳукм 13-да чиқарилди. Биз эса уни 15 март кеч олдик. Одамлар ушбу қарор учун самолетда учиб бордилар [Бишкекга]. Биз ҳозир ҳужжат тайёрламоқдамиз, бироқ судда биз улгурмаслигимизни айтишди», - деди Сабиров.\nЎшдаги энг таниқли партия рақиби – социал демократлар — Марказий сайлов комиссияси қарорин адолатли эканига ишончлари комил.\nУч участкада натижалар бекор қилиниши ҳақида илк бор 13 мартда гап борган бориб, ўшанда ЦИК дастлабки натижаларни эълон қилган эди.\nҲисоб натижаларидан норози «Улуттар биримдиги» тарафдорлари Ўшда 1000 кишидан иборат митинг ўтказиб, ҳукумат ушбу участкалар овозини бекор қилиб сайловчилар ҳақ ҳуқуқини бузмоқда, деган чиқиш қилгандилар.\nМуаллиф: Суербек Аманов\nАввалги мақолаМухолифат ҳукумат истеъфоси учун жанубда митинг уюштиради\nНавбатдаги мақолаБишкек-Ўш трассасидаги қор кўчкидан уч одам ҳалок бўлди


Сомали қароқчилари 2012 йилда қўлга олинган 26 асирни озод қилишди\n22:49 / 22.10.2016\n22 октябрь, шанба куни Сомали қароқчилари 26 нафар асир - 4 йилдан ортиқ вақт давомида асирликда бўлган Жануби-Шарқий Осиё денгизчиларини қўйиб юборишди. Reuters агентлиги шу ҳақда хабар берди.\n"Кема экипажи Галькайога (Сомалидаги шаҳар, Мудугнинг маъмурий маркази) кўчирилган. Шундан сўнг денгизчилар Кения пойтахти Найробига юборилади", - дея маълум қилди маҳаллий амалдорлар. У асирлар учун тўлов амалга оширилган ё оширилмагани тўғрисида ҳеч қандай маълумот бермаган.\nМанбада таъкидланишича, озод қилинган денгизчилар - Хитой, Филиппин, Камбоджа, Индонезия, Вьетнам ва Тайван фуқаролари. Улар 2012 йилнинг февралида асирликка олинганди. Ўтган йиллар давомида асирлар қирғоқдаги кичик балиқчилар қишлоғида ушлаб турилган.\nКема капитани қароқчиларнинг кемага ҳужуми пайтида ўлдирилган. Бундан ташқари яна икки нафар денгизчи асирликдаги шароитга дош беролмай, ҳаётдан кўз юмган. Кеманинг ўзи эса номаълум сабабларга кўра чўкиб кетган.\nАгентликнинг таъкидлашича, Сомали қароқчиларининг фаоллиги аллақачон пасайган. Жаҳон ҳамжамиятининг Сомалидаги Африка қароқчилар марказига қарши муваффақиятли ҳаракатларидан кейин денгиз қароқчиларининг фаоллиги бошқа ҳудудларга кўчди, масалан, Нигерияга. Жорий йилнинг бошидан буён Нигерия қирғоқларида қароқчиларнинг 32 ҳужуми қайд қилинган.\nСомали асирлар озодлик қароқчилар\nКоррупцияда айбланган саудиялик амалдорлар қанча пул эвазига қўйиб юборилгани маълум қилинди\nПорошенко асирдан озод қилинган украиналикларни шахсан ўзи кутиб олди


Денис Иванков: Шотанинг кетиши ўзбек футболи учун катта йўқотиш – O'zbekiston Milliy paralimpiya qo'mitasi\nДенис Иванков: Шотанинг кетиши ўзбек футболи учун катта йўқотиш\nБироз аввал Шота Арвеладзе бошлиқ бир қатор “Пахтакор” вакиллари Тошкент халқаро аэропортидан юртимизни тарк этишди. Клубда дарвозабонлар мураббийи сифатида фаолият юритиб келган Денис Иванковга грузиялик мутахассиснинг жамоадан кетиши ва ўзининг “Пахтакор”даги келгуси фаолияти юзасидан саволлар бердик.\n– Биласизми, бу жуда катта йўқотиш. Шотанинг кетишидан нафақат “Пахтакор”, балки бутун ўзбек футболи ютказмоқда. У яхши мураббий бўлиши билан бирга яхши савиядаги менежер ҳамдир. Шунга қарамай, умид қиламанки, жамоа ривожланишда давом этади. Арвеладзе уларга ўргатиб кетган структура орқали ишлашни тўхтатмаслик лозим.\nЎзим ҳақимда гапирадиган бўлсам, янги йилдан сўнг, бу ерга қайтаман. Менда ҳозирча оғзаки таклиф бор ва бу расмийлаштирилмас экан, нимадир дейишим қийин. Байрамни ўтказиб олгач, раҳбарият билан бафуржа гаплашиб оламиз.\nШу фурсатдан фойдаланиб, бутун ўзбек халқини кириб келаётган янги йил билан табриклайман”, – деди Иванков.\n“Пахтакор” мухлислари Арвеладзе билан хайрлашди (Фотогалерея)


25.03.2018\tЖаҳон Comments Off on Туркия илк баллистик ракеталарини синовдан ўтказди\nТуркия Синопдаги ҳарбий полигонда ўзи ишлаб чиқарган илк баллистик ракеталар синовини муваффақиятли ўтказди. Бу ҳақда Anadolu ахборот агентлиги хабар берди. Гап кичик ва ўрта масофаларга мўлжалланган Gokdogan ва катта масофаларга мўлжалланган Bozdogan ракеталари ҳақида бормоқда. Таъкидланишича, синов вақтида мутахассислар ракеталарнинг мўлжалга олиш тизими ўчирилгандан кейин уларнинг двигатели имкониятларини баҳолай олишган. …\n21.01.2018\tЖаҳон Comments Off on Туркия Афринда белгиланган 113та нишондан 108тасини йўқ қилди\nТуркия ҳарбий авиацияси Суриянинг шимолидаги Минниг аэродромига зарбалар берди. АҚШ бу аэродромдан курд қуролланган тузилмаларига қурол-аслаҳа етказиб беришда фойдаланган. Бу ҳақда ҳарбий манбаларга иқтибос келтирган ҳолда Hurriyet нашри хабар берди. Таъкидланишича, аэродром Суриянинг Африн шаҳридаги ҳужум вақтида белгиланган 113 та нишон орасида бўлган. 20 январда Туркия бош штаби Африндаги курд …\nИШИДга «ов» давом этади. Туркияда оммавий ҳибсга олишлар рўй берди\n29.12.2017\tЖаҳон Comments Off on ИШИДга «ов» давом этади. Туркияда оммавий ҳибсга олишлар рўй берди\nТуркия полицияси Анқарадаги террорчиликка қарши амалиёт давомида ИШИД террорчилик гуруҳига алоқадорликда гумонланган 29 кишини қўлга олди. Уларнинг бир қисми янги йилга мўлжалланган тадбирлар вақтида терактлар амалга ошириш учун тайёргарлик кўрган, деб хабар бермоқда Anadolu агентлиги ҳуқуқни муҳофаза қилиш органларидаги манбага таянган ҳолда. Таъкидланишича, амалиётда тахминан 500 нафар полициячи иштирок этган. …\n25.12.2017\tЖамият Comments Off on Ўзбекистон-Туркия бизнес-форуми бўлиб ўтди\nТуркия Савдо палаталари ва товар биржалари уюшмасининг президенти раҳбарлигида Туркия Республикаси ишбилармон доиралари делегациясининг Ўзбекистон Республикасига ташрифи доирасида мамлакат Савдо-саноат палатаси томонидан 25 декабрь куни ўзбек ва турк компаниялари иштирокида Ўзбекистон-Туркия бизнес-форуми ташкил этилди. Ушбу тадбир ишбилармон ҳамкорликни ривожлантириш, шунингдек қўшма корхоналарни ташкил этиш мақсадида чет эл инвестицияларини жалб қилиш …\n24.11.2017\tЖаҳон Comments Off on Туркия Ўзбекистон ва яна ўнлаб давлатлардан Гулен тарафдорлари экстрадициясини талаб қилмоқда\nТурк мухолифатчиси Фатҳуллоҳ Гуленнинг ташкилоти (FETO) аъзолари ишини кўриб чиқаётган Анқара жиноий суди Туркия адлия вазирлигига FETO раҳбариятининг 45 вакилининг 22та давлатдан экстрадиция қилиниши бўйича сўровлар тайёрлаш талаби билан мурожаат қилди. Бу ҳақда Anadolu ахборот агентлиги хабар бермоқда. Энг кўп сўровлар (15та, жумладан Гуленнинг экстрадицияси бўйича) АҚШ ҳукуматига йўлланади. Анқаранинг …\n21.11.2017\tЖаҳон Comments Off on Туркия рохинжа мусулмонларига навбатдаги ёрдамини жўнатди\nТуркиянинг Ҳамкорлик ва Мувофиқлаштириш Агентлиги Мьянманинг Аракан штатидаги рохинжа мусулмонларига навбатдаги ёрдамини жўнатди. Агентлик ҳодимлари озиқ-овқатлар билан тўлидирилган халталарни Пауктау шаҳри яқинидаги Кйи Ни Пин қишлоғи аҳолисига тарқатишди. Инсонийлик ёрдами Аракан штати ҳокими рухсати билан тарқатилди. Маҳаллий маъмурият келажакда Туркия ҳукумати билан ҳамкорликни давом эттиришини ва озиқ-овқат маҳсулотларни тарқатишда логистик …\n13.11.2017\tЖаҳон Comments Off on Туркия Эронга эмас, Ироққа ёрдам беради\nТуркия бош вазири ўринбосари Бакир Бўздоғнинг Twitter’даги саҳифасида хабар беришича, мамлакат Ироққа зилзила оқибатларини бартараф этишда ёрдам кўрсатади. «Тегишли транспорт ва ходимлар тайёрланди, улар туманга қидирув-қутқарув амалиётларида иштирок этиш учун жўнатилди», – дея ёзган у. Таъкидланишича, Туркия фавқулодда хизматлари ходимлари вайроналарни тозалаш ва жабрланганларга тиббий ёрдам кўрсатиш бўйича ишларда қатнашадилар. …\n10.11.2017\tЖаҳон Comments Off on Туркия ўзининг ҳаво ҳужумига қарши мудофаа тизимини яратмоқчи\nТуркия ҳаво ҳужумига қарши мудофаа (ҲҲҚМ) тизимини яратиш соҳасида Франция ва Италия билан ҳамкорлик қилган ҳолда ўзининг шундай тизимларини яратмоқчи. Бу ҳақда Туркия мудофаа вазири Нуриддин Жаникли маълум қилди. Брюсселда НАТО давлатлари мудофаа вазирларининг учрашуви доирасида бу уч давлат ўртасида ҲҲҚМ соҳасида меморандум имзоланди. Турк ОАВ хабар беришича, ушбу келишув …


5 та вилоят Ҳуқуқбузарликлар профилактикаси бошлиқлари ўзгарди - EFFECT.UZ\nБир кунда 5 та вилоят Ички ишлар Ҳуқуқбузарликлар профилактикаси бошлиқлари ўзгарди. Бу ҳақда Ички ишлар вазирлиги хабар берди.\nХабарда келтирилишича, подполковник Омирбай Турдибаев Кеулимжаевич – Қорақалпоғистон Республикаси Ички ишлар вазирининг ўринбосарлигидан, ҳуқуқбузарликлар профилактикаси бошқармаси бошлиғи лавозимига тайинланди. Тайинловга қадар Омирбой Турдибаев Қорақалпоғистон Республикаси Тахтакўпир тумани Ички ишлар бўлими бошлиғи лавозимида фаолият юритган.\nПодполковник Маҳамаджон Нишанов Садикжонович – Андижон вилояти Ички ишлар бошқармаси бошлиғининг ўринбосари — ҳуқуқбузарликлар профилактикаси бошқармаси бошлиғи лавозимига тайинланди. Маҳамаджон Нишанов аввал Андижон вилояти ИИБ патруль-пост хизмати ва жамоат тартибини сақлаш бошқармаси бошлиғи лавозимида фаолият юритган.\nПодполковник Жонибек Болтаев Ҳамидович Бухоро вилояти Ички ишлар бошқармаси бошлиғининг ўринбосари — ҳуқуқбузарликлар профилактикаси бошқармаси бошлиғи лавозимига тайинланди. Жонибек Болтаев тайинловга қадар Бухоро вилояти ИИБ Ҳуқуқбузарликлар профилактикаси бошқармаси бошлиғи лавозимида фаолият юритган.\nПолковник Жўрабек Авазов Файзуллаевич – Жиззах вилояти Ички ишлар бошқармаси бошлиғининг ўринбосари — ҳуқуқбузарликлар профилактикаси бошқармаси бошлиғи лавозимига тайинланди. Жўрабек Авазов ўз фаолиятини аввал Жиззах вилояти ИИБ Ҳуқуқбузарликлар профилактикаси бошқармаси бошлиғи лавозимида олиб борган.\nПодполковник Умид Яхшиев Носирович – Қашқадарё вилояти Ички ишлар бошқармаси бошлиғининг ўринбосари — ҳуқуқбузарликлар профилактикаси бошқармаси бошлиғи лавозимига тайинланди. Тайинловга қадар Умид Яхшиев Қашқадарё вилояти ИИБ патруль-пост хизмати ва жамоат тартибини сақлаш бошқармаси бошлиғининг ўринбосари лавозимида фаолият юритган.\nFargʻonada 2 nafar fuqaro is gazidan vafot etdi\n“Фарғонада биттагина” – Хайрулло Бозоров ва Лолахон Муротова…


2015 йилда 3000 нафар Ўзбекистон Қуролли кучлари таркибидаги зобит Россияда таълим олади.\nБу ҳақда Ўзбекистон Мудофаа вазирлигидаги Озодлик манбаси маълум қилди. Манбанинг айтишича¸ 2015 йил Россиянинг ҳарбий таълим муассасаларида таълим олиши учун 3000 кишилик ўзбек зобитларининг рўйхати тасдиқдан ўтган:\n- Булар Ўзбекистон Қуролли кучларида xизмат қилаëтган офицерлардир. Шу билан биргаликда Ўзбекистон Мудофаа вазирлиги таркибидаги ўқув муассасаларидаги иқтидорли талабалар Россиядаги қисқа муддатли курсларга ҳам юборилади¸ деди Озодлик манбаси.\nМанбанинг айтишича¸ айни пайтда 500 дан зиëд ўзбек офицери Россияда малака оширмоқда.\n10 декабрь куни Тошкентга келган Владимир Путин Ўзбекистон-Россия музокаралари якунларига бўйича ўтказилган матбуот анжуманида Россия олий ўқув юртларида ўзбекистонлик 12 минг талаба таълим олаётганини тилга олди.\n“Тошкентда Россиянинг етакчи олий ўқув юртлари филиаллари муваффақиятли ишлаб турибди. Жорий йилда Ўзбекистонга 212 та давлат стипендияси ажратилди, республиканинг Россия олий ўқув юртларида ўқиётган фуқароларининг умумий сони эса 12 минг кишини ташкил қилади. Таълим соҳасида бундан кейин ҳам алоқаларни ривожлантирамиз”, деб таъкидлаган Россия президенти нечта ўзбек талабаси ҳарбий соҳада Россияда таълим олаëтганини очиқламади.\nРоссиянинг “РИА Новости” агентлиги ўзбекистонлик ҳарбийларнинг Россияда оғир қуроллар ва авиация тизимларига хизмат кўрсатиш бўйича тайёргарлик ўтаëтгани ҳақида маълумот берган эди.\nҲозир Россияда истиқомат қиладиган Ўзбекистон қуролли кучларининг исмини айтишни истамаган зобитининг таъкидлашича¸ Ўзбекистон мутахассислари Россиядан олиб келинган қурол-яроғларни ишлатиш учун Россияда малака оширишга мажбур.\nСуҳбатдошга кўра¸ Россия Ўзбекистонга қурол сотган пайтда¸ бу қуролларни ишлатадиган ўзбек зобитларини ўқитиб беришни ҳам зиммасига олади.\n- Гап бу ерда Ўзбекистон Россиядан сотиб оладиган оғир зирҳли қуроллар ва авиация тизимлари ҳақида кетади. Бу техникани ишлатиш малакасига эга бўлиш Россияда таълим олишни тақозо қилади. Совет давридан қолган анъана ҳозир ҳам давом этмоқда¸ дейди суҳбатдош.\nРоссияда чоп этиладиган “Военно-промышленний курьер” нашрида Ўзбекистон армиясидаги Россияга оид техникаларга оид маълумот келтирилган.\nБу маълумотга кўра¸ Ўзбекистон ҳарбий ҳаво кучларида 45 та зенит ракета комплекси, 419 та ҳарбий учоқ, 30 та вертолёт мавжуд.\nЎзбекистон қуролли кучлари собиқ зобитининг айтишича¸ “Ўзбек армияси Россия қуролларини ишлатувчи¸ Россия типидаги ва Россияга боғлиқ бўлган армиядир”.\n1994 йилнинг март ойида Ўзбекистон ва Россия ўртасида ҳарбий соҳадаги ҳамкорликни ривожлантириш тўғрисида битим имзоланган эди.\n2012 йилга келиб эса Ўзбекистон ва Россия ўртасида Ўзбекистон армиясига 2020 йилга қадар қурол етказиб беришда ҳамкорлик қилиш дастури қабул қилинган эди.\nРоссия президенти Владимир Путиннинг Ўзбекистонга ташрифи эса бундай ҳамкорлик истиқболини янада порлоқ қилгани айтилмоқда.\nПутиннинг Тошкентдаги нутқида “таълим соҳасида бундан кейин ҳам алоқаларни ривожлантириш” ҳақида гап боради.\nАйни пайтда кузатувчилар ўзбек ҳарбийларининг ва МХХ ходимларинг Россияда таълим олиши Ўзбекистон сиëсий келажагини хатар остига қўйиши мумкинлигини айтишмоқда.\nЎзбекистон Миллий Хавфсизлик хизмати собиқ ходими¸ ҳозир Британияда истиқомат қилаëтган 34 яшар Икром Ëқубов назарида¸ Россияда таълим олган ҳарбийлар ва МХХ ходимлари Москва имо-ишораси билан Ўзбекистони остин-устун қиладиган воситадир:\n- Ўзбекистондаги ҳамма офицерлар Москвада малака ошириб келган. Армия¸ МХХ¸ ГРУ ва бошқа тизимлардаги офицерлар Россияда бир муддат таҳсил олишган. Москвада ўқиган зобитларнинг Ўзбекистонга ëки президентга қанчалик содиқлиги катта савол. МХХ зобитлари 23 йилдан бери Россиянинг уч шаҳрида таҳсил олишади. Москва¸ Санкт-Петрбург ва Екатеринбургдаги ўқув марказларида таҳсил олган МХХ зобитлари пировардида Ўзбекистон МХХсида раҳбар лавозимларга эга бўлишади. Бу эса¸ Ўзбекистон учун жуда катта таҳликадир. Чунки Лубянкадан бир сигнал бўлса¸ улар Каримовдан ҳокимиятни тортиб олиб қўйишлари ҳам мумкин¸ дейди суҳбатдош.


Нишоновнинг ёрдамчиси: Лавров дипломатликни қандай бошлаган? - 21.03.2020, Sputnik Ўзбекистон\nНишоновнинг ёрдамчиси: Лавров дипломатликни қандай бошлаган?\nБугун Россия ТИВ раҳбари 70 йиллик юбилейини нишонламоқда. Лавров ўз дипломатик фаолиятини Совет Иттифоқининг Шри-Ланкадаги элчиси - ўзбекистонлик сиёсатчи... 21.03.2020, Sputnik Ўзбекистон\n© Sputnik / Alexander Shcherbak / Фотобанкка ўтишМинистр иностранных дел России Сергей Лавров на сегменте высокого уровня 43-й сессии Совета ООН по правам человека.\nБугун Россия ТИВ раҳбари 70 йиллик юбилейини нишонламоқда. Лавров ўз дипломатик фаолиятини Совет Иттифоқининг Шри-Ланкадаги элчиси - ўзбекистонлик сиёсатчи Рафиқ Нишонов ёрдамчиси сифатида бошлаган.\nТОШКЕНТ, 21 мар — Sputnik. Россия Ташқи ишлар вазири Сергей Лавров СССРнинг Шри-Ланкадаги элчихонасида дипломат сифатида карьераси қандай бошлангани ҳақида гапирди ва ўша пайтдаги энг эсда қоларли воқеани ёдга олди.\nСизларни ким тарбиялаган? Сергей Лавровни энг машҳур иборалари\n13 Апрел 2017, 12:27\nЛавров МГИМОни 1972 йилда тамомлаган. У инглиз, француз ва сингал (Шри-Ланкадаги иккита расмий тилдан бири) тилларини билади. 1972 йилдан 1976 йилга қадар Коломбодаги совет элчихонасида фаолият юритган.\n"Албатта, хотираларимда эски бино (элчихона биноси. - таҳр.) муҳрланиб қолган, чунки мен у ерда тўрт йилни ўтказганман. Мен Совет Иттифоқи элчиси Рафиқ Нишонович Нишоновнинг ёрдамчиси эдим. Аллоҳдан у кишига саломатлик сўрайман. Биз МГИМО битирувчилари ва кекса ёшдаги ўртоқлар - биринчи котиб ва маслаҳатчилардан иборат жамоани шакллантира олдик. Футбол, волейбол ўйнардик", - деди Лавров "Россия 1" телеканалидаги "Вести в субботу" кўрсатувида берган интервьюсида.\nЖумладан, Лавровнинг сўзларига кўра, дипмиссия ходимлари ҳар шанба ва якшанба элчихона қошидаги клубда тўпланган ва турли спорт ўйинларини ўйнаб, шунингдек, биргаликда кино кўрганлар.\n"Шундай анъана бор эди. Замонавий шароитларда элчихоналарда умумий кинофильмлар томошаси камдан-кам ташкил этилади. Чунки ҳар бир киши буни ўз танловидан келиб чиққан ҳолда уйида амалга ошириши мумкин", - деб қўшимча қилди ТИВ раҳбари. Лавров элчихонада "ҳозиргача телевидения орқали намойиш этиладиган яхши совет фильмларини томоша қилишгани"ни айтди. Фильмлар СССРдан юборилган.\nАбдулазиз Камилов Сергей Лавровни 70 ёшга тўлгани билан табриклади\n21 Март 2020, 10:29\nЛавровнинг айтишича, Шри-Ланкадаги фаолияти давомида рўй берган энг ёрқин хотиралардан бири, шахсий иш кабинетида илонга дуч келгани бўлган.\n"Эски бинодаги кабинетимга кичкина қора илон судралиб кирибди. Кондиционерлар деворга ўйиб жойланган бўлиб, кичикроқ туйнук қолган ва ўша орқали илон кабинетимга кирган. Лекин биз уни дарҳол нейтралладик. Сўнгра барча кабинетларни айланиб, мавжуд туйнукларни ёпиб чиқдик", - деди у.\nБундан ташқари, вазир, мамлакат бўйлаб саёҳат ҳам хотирасида яхши муҳрланиб қолганлигини қўшимча қилди. Лавровнинг айтишича, оролда қизиқарли жойлар жуда кўп.\n"Шри-Ланка қизиқ тарихга эга. Барчага кўҳна пойтахт - Кандини зиёрат қилишни тавсия этаман", - дея маслаҳат берди Лавров.


23 май 2022, Тошкент вақти: 08:22\nНур-Султонда норозилар ижтимоий тармоқ тўғрисидаги қонун лойиҳасига қарши чиқишган эди. 2022 йилнинг 2 апрели.\nҚозоғистон президенти Қасим-Жомарт Тоқаев расмийларга фойдаланувчиларни кибержиноятлардан ҳимоя қилиш учун ижтимоий тармоқлар ва мессенжерларни блоклашга рухсат берувчи мунозарали қонунни имзолади.\nҲукумат ўз танқидчиларининг овозини ўчиришда мазкур қонундан фойдаланиши мумкинлиги ҳақидаги гап-сўзлар фонида Тоқаев бу қонунни маъқуллади.\nҚонун лойиҳаси 20 апрель куни депутатлар томонидан маъқулланган.\nБолалар ҳуқуқларини ҳимоя қилиш тўғрисидаги қонунга ўзгартиришлар киритган қонун лойиҳасига кўра, хорижий ижтимоий медиа тармоқлар ва мессенжерлар Қозоғистонда рўйхатдан ўтиши ва фаолият юритиши учун маҳаллий бўлимини очиши шарт.\nКомпанияларга Қозоғистонда рўйхатдан ўтишлари ва маҳаллий офисларини очиш учун олти ой вақт берилган.\nҚонун муаллифлари депутатлар Айдос Сарим ва Динара Закиева бўлиб, улар назорат қилувчи органларга суд қарорисиз веб-сайтларни блоклашга рухсат беришни ҳам таклиф қилган.\nИнтернет экспертлари ва фаоллари қонунни танқид қилиб, бу ҳукуматнинг ижтимоий тармоқлар ва мессенжерлар устидан назоратни кучайтиришини билдирди. Сўнгги ҳафтада қонунга қарши бир неча норозилик намойишлари ўтказилди.\nИнтернет фойдаланувчилари ҳуқуқларини ҳимоя қилувчи “Ҳуқуқий медиа маркази” гуруҳи раиси Диана Окремова аввалроқ Озодлик билан суҳбатда қонун лойиҳасида болалар ўртасидаги кибержиноятларнинг аниқ таърифи йўқлиги ва хавфли маълумотларни тарқатиш атамаси ҳам мавҳумлиги сабабли, қонун устида ҳали ишлаш кераклигини айтган.\nОкремова яна бир мунозарали қонун, ижтимоий низоларни қўзғатиш тўғрисидаги қонун ҳақида гапирди. Унинг сўзларига кўра, "ноаниқ бандлар" расмийларга сўнгги йилларда ўнлаб фаол фуқаролар, журналистлар, блогерлар ва диний гуруҳлар вакилларини қамоққа ташлаш имконини берган.\nҲуқуқ фаоллари Қозоғистон ҳукуматини ўзгача фикрни бостириш учун қонун ҳужжатларида атайлаб “ноаниқ тил” услубиятидан фойдаланганликда айбламоқда.\nХалқаро инсон ҳуқуқлари ташкилотлари Қозоғистон тез-тез ижтимоий тармоқларга киришни тўсиб қўйиши ёки чеклашини айтиб келади.\nFreedom House дунёда интернет эркинлиги даражаси ҳақидаги йиллик ҳисоботида Қозоғистонни “эркин бўлмаган” давлат деб таърифлаган.


Япония ҳукумати нима учун 8 миллионта уйни арзон-гаров тарқатишга қарор қилди? - Zamin.uz\nУйлар тарқатилишининг сабаби\n2018 йил ноябрда Япония ҳукумати мамлакатдаги ташландиқ уйларни қисқартириш дастурини амалга оширишни бошлади. Бунинг учун ҳукумат бу уйларни арзон нархда сотувга қўйишга ёки бепул беришга қарор қилди.\n2013 йилги ҳисоботдаги маълумотларга кўра, Японияда 8 миллионга яқин ташландиқ уйлар (akiya) мавжуд ва уларнинг сони ўсиб бормоқда. Бу уйларнинг кўпайишига сабаб табиий офатлар, аҳолининг қариб бораётгани ва иримлардир.\nБундан ташқари, ёш японлар эгаси кексайиб вафот этган, ўзини ўлдирган ёки қотиллик содир бўлган уйларда яшашни исташмайди – бу ёмон аломат ҳисобланади. Мамлакатда ҳаттоки, “ўтмиши тоза” уйлар ҳақида маълумот берувчи махсус сайт ҳам фаолият кўрсатади.\nНомура тадқиқот институтининг тахминига кўра, 2033 йилга келиб, ташландиқ уйлар сони 21,7 миллионтага етади: бу Япониядаги барча уйларнинг 30% идир. Тадқиқотчилар агарда бу ҳолат давом этадиган бўлса, ҳукумат янги уйлар қурилишини чеклашига тўғри келади деб ҳисоблашмоқда.\n“Текин” уйга даъвогарлар нималарни билишлари керак?\nТашландиқ уйларнинг ҳаммаси ҳам бепул берилмайди, аммо ўта арзон нархда сотилади. Жараённи соддалаштириш учун махсус сайтлар — акийя-банкларда ташландиқ уйлар рўйхати берилган.\nRethinkTokyo нашри уйнинг кўриниши ёққан бўлса ҳам уни дарҳол сотиб олмасликни маслаҳат беради. Уйни баҳолаш учун эксперт чақирган маъқул, акс ҳолда сотиб олинган уйдаги муаммони фақатгина бузиб ташлаш орқали ҳал қилиш мумкин бўлади. Бундан ташқари, уй яшашга яроқсиз бўлса ҳам унинг учун солиқ тўлашга тўғри келади.\nУйлардаги асосий муаммолар термитлар, сув оқиши ёки вентиляциядаги носозликлар билан боғлиқ.\nУйда катта муаммолар бўлмаган тақдирда ҳам уни қисман ёки тўлиқ таъмирлашга тўғри келади. Янги уй эгасига уч квадрат метр жойни таъмирлаш 7100 доллар атрофида тушиши мумкин.\nАйрим ҳолларда ҳукумат уйни тиклашни истаганларга субсидия ажратиши мумкин, аммо бу уйнинг қаерда жойлашганига боғлиқ.\nАкийяни сотиб олиш ўрнига, уни 25-30 йил давомида сотиб олиш ҳуқуқи билан узоқ муддатга ижарага ҳам олиш мумкин. Бу ойига 440 долларданга тушади.\nАввалги эгаси банкротга учраганидан сўнг ҳукумат ёки банк олиб қўйган уйларни сотиб олиш тавсия этилмайди. Бундай уйлар жиноий гуруҳлар фаолиятига алоқадор бўлган бўлиши мумкин.\nУй сотиб олувчига алоҳида талаблар қўйилмайди: уйни маҳаллий аҳоли ҳам, чет элликлар ҳам сотиб олиши мумкин. Аммо уй сотиб олган хорижликларга фуқаролик берилмайди, Японияда вақтинча яшаш учун эса ишга ёки ўқишга кириш, мамлакат фуқароси билан турмуш қуриш ёки қочоқ мақоми талаб қилинади.\nУйни қандай топиш ва олиш мумкин?\nҲозирча Япониядаги барча акийялар ҳақида маълумот берувчи ягона сайт мавжуд эмас: кўплаб шаҳарлар ўз сайтларини ишга туширган. Сайтлар орқали бундай уйларни топиш учун япон тилини билишга тўғри келади.\nУйга эга бўлишнинг энг яхши йўли эса шаҳар маъмуриятига мурожаат қилишдир: аксарият уйлар ҳақидаги маълумотлар интернетга жойлаштирилмаган ва улар ҳақида фақат маъмуриятдан маълумот олиш мумкин. “Замин” янгиликларини “Одноклассники”да кузатиб боринг\nЯнгиликлар » Дунё » Япония ҳукумати нима учун 8 миллионта уйни арзон-гаров тарқатишга қарор қилди?


09.05.2020 11:39 0 2705\nКарантинда вақтингизни мазмунли ва фойдали ўтказишингиз учун ушбу мақолани эътиборингизга ҳавола этамиз.\nАслини олганда ҳаёт кечириш гўзал саёҳат қилишга ўхшайди. У сабоқ берувчи кўплаб саргузаштларга тўла. Ундаги яшаш учун азалий курашни қаттиққўл мураббийга қиёслаш мумкин.\nҲаётдаги сизнинг ҳар бир ҳаракатингиз онгингиз, жисмингиз ва руҳингиз, шу билан бирга бугунингиз ҳамда келажагингизга ва атрофингиздагиларга ҳам таъсир қилади. Хуллас, ҳаммаси ўзингизга боғлиқ.\nШундай қилиб, қуйидаги мақоламизда дунё ажойиб имкониятлар, меҳр ва муҳаббатга тўла эканлигини кўришингиз учун бир неча имконларни кўриб чиқамиз.\nЎтмишнинг кетишига йўл беринг\nАгар сиз аввалги хотираларингизда яшасангиз ва анча олдин бўлиб ўтган воқеаларга эътибор бераверсангиз, ҳаётингизни давом эттиришингиз мушкул. Бир сўз билан айтганда, янги кунлардан завқлана олмайсиз.\nЎзингизни ўтмиш юкидан озод қилинг. Биз кўпинча атрофимиздагиларнинг ўлимидан, турли муносабатлардаги хатоларимиздан, ғазабланганимизда айтган ноўрин гапларимиз ёки нотўғри йўналишга олиб борган қарорларимиздан ортиқча тушкунликка тушаверамиз.\nБироқ, юқоридаги ҳолатларнинг ҳар бири эндиликда қандай ҳаракат қилишимиз зарурлигини кўрсатиши тайин. Яъни, бу ёғига нима қилмаслик кераклигини англаб етамиз.\nМедитация ўтмишдаги зарарли хотиралардан халос бўлишнинг ўзига хос усули.\nШахсий нарсаларга ҳаддан ташқари берилманг\nБиз кунларимиздаги ҳар бир майда-чуйда тафсилотларга ўралашиб қоламиз. Бунга мойилмиз. Кўп ҳолларда ёмон нарса юз берганда ҳаётни адолатсиз деб ўйлаймиз. Кимдир бизни ташлаб кетганида эса, «нима учун» дея сўрайверамиз. Бу орқали муваффақиятсизликка учраймиз ва тезда таслим бўламиз.\nБуларнинг барини кўнгилга яқин олавермаслик керак. Одамлар ўз вақтида ёнингизда бўлишади ва мавриди етганда кетишади. Чунки, уларнинг ҳам ўзига яраша муаммолари бор. Демак, ҳаммасига сиз айбдор эмассиз.\nСиз хато қилишингиз, муваффақиятсизликка учрашингиз табиий жараён. Бунинг аҳамияти шундаки, ҳар бир синов ортидан сиз тажрибали бўлиб чиқасиз. Оғир машаққатлар янги авлод лидерларини етиштиради. Ҳеч ким доимий тарзда муваффақият қозонмаган.\nШунингдек, сиз ёмон одамлар билан рўбаро келишингиз, ноқулай вазиятларга тушиб қолишингиз ёки ўзингиз учун муҳим бўлган нарсаларни йўқотишингиз мумкин. Қийинчиликларга енгил ва юрак кенглиги билан қарашни ўрганинг. Бу сизга уларни осон енгишга ҳамда тезроқ одимлашга имкон беради.\nКўпдан кўра ками яхши\nБугунги кунда, жуда кўп нарсаларни сотиб олиш, меъёрдан кўп овқат ейиш, ҳозиргина чиқарилган янги телефонга ҳаддан ортиқ пул сарфлаш жуда осон. Шундай экан, усиз ҳам яшашингиз мумкин бўлган нарсалардан воз кечинг. Соғлом бўлиш учун озроқ овқатланиш, баркамол бўлиш учун камроқ гапириб кўпроқ тинглаш ва оддийгина кийинишингиз мавсадга мувофиқ.\nШу билан бирга, ҳаётингизда сизни фақат салбий нарсаларга дучор қиладиган одамлардан узоқлашинг. Боиси, сиз уларга керак бўлмаганингиздек улар ҳам сизга керак эмас. Қилишингиз лозим бўлган асосий нарсаларга бутун эътиборингизни қаратинг. Ишларингиз рўйхатини даражасига қараб қисқартиринг. Бу қисқартиришлар сизга энг севимли машғулотларингиз, иштиёқларингиз ва ҳаётингиздаги муҳим одамларни аниқлашингизда ёрдам бериши аниқ. Охир-оқибат сиз эҳтиёж сифатида кўраётганларингизнинг кўпини соғинмай қўясиз.\nҚўлингиздаги бор нарсаларни қадрланг\nҲаётдан миннатдор одамлар бахтли ҳаёт кечиради. Улар ҳар куни бор нарсалари учун тақдирдан миннатдор бўлади. Чунки улар учун бахт севган одамлари ва дўстларининг ёнидалиги, атрофидаги катта-кичик имкониятлари, қилаётган ишларидан завқ олиши ва яшаш жойларидир.\nЛекин, миннатдорлик ҳар доим бахтли бўлишни англатмайди. Бу шунчаки қийин пайтларда ишлар ўнгланишини ва мушкулотларни бошқа томондан енгиб чиқишингиз мумкинлигини англатади. Хусусан, сизнинг ижобий нуқтайи-назарингиз ҳаётнинг кўпгина муаммоларига ечим бўла олади.\nАгар ўзингизни миннатдор инсонлар тоифасидан деб билмасангиз, ташвишланманг! Буни бошлашнинг оддий усуллари мавжуд. Энг осони, миннатдорлик кундалиги тутинг. Ҳар куни ўзингиз миннатдор бўлишингиз мумкин бўлган 3 та нарсани ёзинг. Масалан буларнинг бошланишига сиз суҳбатлашган одамлар, ижобий тажриба ёки сиз олган совғалар бўлиши мумкин.\nҲали номаълум бўлган нарсалар ҳақида қайғуришни бас қилинг\nОлдинда нималар бўлиши мумкинлиги ҳақида хавотирланиб яшаш, сизни ҳозирги вақтингиз, бугунги имкониятларингизда мосиво қилиб қўяди. Биз кўпинча ёмон нарсалар бўлишидан қўрқиб, эртанги кун ҳақида ташвишланаверамиз. Ҳали номаълум нарсаларни башорат қилишга ҳаракат қиламиз, кераксиз нарсаларга тайёрланаверамиз ва кунларимизни талваса ортидан беҳуда нарсалар билан режалаштириб оламиз. Бироқ, ҳаётдаги кўп нарсалар шунчаки рўй беради.\nАслини олганда, ҳаёт кутилмаган ҳодисаларга бой ва бу ўз навбатида жуда яхши нарса. Ёмон нарса бўлишини кутиб, ҳаётни мураккаблаштирамиз. Шунинг учун ҳали рўй бериши аниқ бўлмаган нарсалар талвасасидан халос бўлинг. Спорт машғулоти, йога ёки медитация машғулоти онгингизни ҳозирги ҳолатга қайтаради.\nМуносиб эканлигингизни ҳис қилинг\nСиз ўзингизни ҳурмат қилишингиз учун ўзгалар ёрдамига муҳтож эмассиз. Шундай экан, бошқалар кўмагини кутманг. Бу сизни қўлингиздан келадиган нарсалар билан шуғулланишингизга халақит берадиган баҳонадир. Тўғри, ичингизда бўшлиқ бўлиши мумкин, аммо уни бошқа киши тўлдира олмайди. Аввало ўзингиз билан муносабатларингизни тўғрилашингиз зарур.\nКўп одамлар севги муносабатлари ёки дўстлар билан чиқишиш, умуман бирор бир ишни қилишда ўзгалар кўмагига таяниб қолади. Унутмангки, жасорат кўрсатиш ва бошқа кўплаб нарсаларга ёлғиз бўлиб ҳам эриша оласиз.\nЯнги имкониятлар қидиринг\nЎз қобиғингиздан ташқарига чиқсангиз, чинакам ҳаяжонли маназараларга гувоҳ бўлишингиз тайин.\nХатарлардан қўрқманг. Ўзингизни янги йўналишларда синаб кўринг. Ўзингизга қарши чиқиб бўлса-да, имкон қадар қўрқиб келган нарсаларингизни бажаринг. Инсон синовларда тобланади, шу тариқа эркин ҳаёт кечириш имконига эга бўлади.\nХуллас, янги имкониятларни бошлаш учун ҳар ҳафта битта нарсага «ҳа» деб жавоб беришга ҳаракат қилинг. Масалан дўстингиз ресторан бизнеси бўйича таклиф берса, эҳтимол бу сиз учун муваффақият дебочаси бўлишига ишонаман.\nУчрашган ҳар бир кишингизга хушфеъл бўлинг. Ўзгалар қандай муносабатда бўлишидан қатъи назар доимо хушмуомалалик, табассум ва ёрдам таклифи чинакам инсонийлик белгисидир.\nТўғри, биз кўпинча кимнингдир ёмон кайфиятини уларнинг шахсиятидаги нуқсон сифатида кўрамиз. Аммо улар учун шу бугун дилхира кун бўлган бўлиши мумкин. Эҳтимол, улар шунчаки юраклари безовта, яқин одамини йўқотган, ишдан бўшатилган ёки қандайдир нохуш тиббий ташхис эшитишгандир. Шундай пайтларда улар ҳар нарсадан ҳам ширин сўз ёки табассумга муҳтожлар. Сиз эса, уларга бу нарсани осонгина бера оласиз.\nАгар сиз меҳр-мурувват кўрсатишни бошласангиз, у сизга қандай қилиб тезда қайтганидан ҳайратланасиз. Бу орқали сиз нафақат бировнинг кунини яхшилайсиз, балки эвазига ўзингизни яхши ҳис қиласиз.\nҲар куни бирор кишига битта бўлса-да, яхши сўз айтишни мақсад қилиб қўйинг. Мисол учун, бунга онангизга ёқимли хабар юбориш, дўстингизнинг кийимини мақташ, ҳеч бўлмаганда кассирга уни кулдириш мақсадида, ҳазил айтиш киради. Осон бўлмаса-да, ўзингизни шунчаки хушфеъл тутинг.\nДунё салбий янгиликлар ва унинг асоратлари билан тўлиб-тошган шу бугунги кунда яхши ҳаёт кечиришни ўрганиш қийин бўлиши турган гап. Бироқ, юқоридаги саккизта имконни амалга ошириш, дунё қарашингизни бойитиш билан бир қаторда, ҳар куни ижобий томонга ўзгаришингизга ёрдам беради.\nҲаракатни ҳозирдан бошланг. Атрофингизда қандай имкон бўлса у орқали шунчаки ҳаётингизни яхшиланг.\nМаслаҳат 21/03, 23:42


Россия Панкиси дарасига яқинда амалга оширилган ҳаво хужумига алоқаси йўқлигини такидламоқда.\nРоссия Мудофаа вазирининг матбуот котиби Николай Дерябин бугун Интерфакс ахборот агентлигига берган баёнотида, Грузия ҳудуди Россия авиацияси томонидан бомбардировка қилинди, деган гапни инкор этди.\nРасмий Тбилиси терроризмга қарши курашиш ўрнига сиёсий ўйинлар билан шуғулланмоқда, деди Дерябин жумладан.\nПанкиси дарасига қилинган ҳаво хужумлари оқибатида тинч аҳолидан бир неча киши нобуд бўлди. Грузия расмийлари ҳаво хужумини Россия авиацияси амалга оширганини такидламоқдалар.\nЕвропада Хавфсизлик ва Ҳамкорлик ташкилотининг Россия Грузия чегарасидаги кузатувчилари ҳам Панкиси дарасини бомбардимон қилган самолётлар Россия томондан учиб келганлигига гувоҳлик бердилар.\nАҚШ Грузия ҳудудининг бомбардировка қилиниши муносабати билан ташвишланиш билдирди. Вашингтонга кўра, Россиянинг ҳаракатлари Кавказдаги кескинликни кучайтиради.


Tezelon лойиҳаси ҳақида билишингиз керак бўлган уч нарса\n16:00 / 13.10.2021\nЯқин кунларгача автомобиль сотиб олмоқчи бўлсак, уй сотмоқчи бўлсак ёки иш изласак газеталардаги эълонларга мурожаат қилар эдик. Лекин замонлар ўзгариб, газета ва журналлар ортда қолиб, интернет асри бошланди. Энди эълон жойлашда ёки бирон нарса излашда эълон жойлашга мўлжалланган сайтлардан фойдалана бошладик. Лекин интернет сайтларидан фойдаланишнинг ҳам ўзига яраша муаммолари бор, ёки интернет тезлиги етишмайди, ёки у сайтнинг қонун-қоидалари жуда тушунарсиз, гоҳида эса шунчаки сайтларга кириб излашдан эринамиз.\nБугунги кунда Ўзбекистонда энг оммабоп тармоқ бу албатта Telegram. Маълумотларга кўра, Ўзбекистонда 18 миллион одам Тelegram’дан фойдаланади. Кўпчилик учун Telegram ҳаётининг ажралмас қисмига айланган, янгиликларни ўқиш, дўст-у ёрлар билан ёзишиш, мусиқа тинглаш, бизнес юзасидан ёзишмалар, тил ўрганиш — хуллас рўйхатнинг охири йўқ. Албатта, шу рўйхатнинг ичида эълонлар жойлаш ва керакли нарсаларни излаш имкони ҳам бўлса фойдаланувчиларга янада қулай бўлган бўлар эди.\nШу муаммони ҳал қилиш мақсадида Tezelon лойиҳасига қўл урилди. Бизнинг мақсадимиз ушбу лойиҳа орқали одамларнинг оғирини енгил қилиш, савдо -сотиқни янада қулайлаштириш ва фойдаланувчиларга Telegram’дан чиқмаган ҳолда эълон жойлаш ёки керакли нарсаларни излаш хизматини тақдим қилишдир! Tezelon — бу барча Telegram фойдаланувчилари учун тенги йўқ ёрдамчи бўлиб, хоҳлаган вақтингизда тезгина эълон тўлдиришингиз ва бир неча дақиқада минглаб мижозларга кўрсатишингиз мумкин. Ундан ташқари керакли нарса ва хизматларни ҳам бир неча тугмани босиб осонгина топишингиз мумкин.\nНега Tezelon’ни ишлатишингиз керак?\nБиринчидан, қулай! Барча эълонлар бир жойда! Сиз иш излаш учун ёки телефон, авто сотиб олиш учун ҳар хил канал ва гуруҳларга аъзо бўлиб уларни кузатиб юришингиз шарт эмас.\nИккинчидан, осон! Эълонни сизга роботимиз тўлдириб беради, сиз фақатгина унинг саволларига жавоб бериб турсангиз кифоя! Бир неча дақиқада сиз хоҳлагандек эълон пайдо бўлади!\nУчинчидан, тартибли! Барча эълонлар категорияларга ва вилоятларга ажратилган бўлиб, керакли нарса тез топилади ва ортиқча вақтингизни олмайди! Ҳа, айтганча, Tezelon’да эълон жойлаш мутлақо БЕПУЛ!\nБиз Сизнинг хизматингизга тайёрмиз, оғирингизни енгил қиламиз, вақтингизни тежаймиз ва самарали натижа берамиз! Tezelon — бу эълонлар соҳасидаги инновацион ечим!\nМаза қилиб фойдаланинг, омадингизни берсин 👉 https://t.me/Tezelonbot\nTelegram фойдаланувчилари учун янгилик. Бепул эълонлар маркази ишга туширилди.


Ангела Меркелнинг партия раиси лавозимидаги ўрнини Крамп-Карренбауэр эгаллади » Yangiliklar agregatori - OXO.UZ\nАнгела Меркелнинг партия раиси лавозимидаги ўрнини Крамп-Карренбауэр эгаллади\nГерманиянинг «Христиан-демократик иттифоқи» партияси янги раисни сайлади. Мазкур лавозимни 18 йил эгаллаб келган Ангела Меркель ўрнини Аннегрет Крамп-Карренбауэр эгаллайди. Ушбу қарор 7 декабрь куни Гамбургда партия съездида қабул қилинди, деб ёзади Reuters.\nПартиянинг бош котиби ва Саар ери собиқ бош вазири лавозим учун курашда ХДИ фракцияси ва Христиан-социал иттифоқининг бундестагдаги собиқ раҳбари Фридрих Мерцни ортда қолдирди. Улар тегишли равишда 517 ва 482 тадан овоз олди. Асосий номзодлардан учинчиси — соғлиқни сақлаш вазири Йенс Шпаннинг номзоди овоз беришнинг биринчи раундидан сўнг чиқиб кетди.\nСъездда жами 1 001 нафар делегат иштирок этади. ХДИ раиси сайловлари аноним тарзда ўтказилади. Биринчи турдаги ғалаба учун номзод мутлоқ кўпчилик овозни тўплаши лозим. Акс ҳолда икки номзод иштирокида иккинчи тур ўтказилади.\nМеркель партия раҳбари лавозимини тарк этди, унинг ўрнини партия бош котиби эгаллади\nМеркель 2021 йилда канцлер лавозимига ўз номзодини қўймайди\nБразилияда президент ва парламент сайловлари бўлиб ўтмоқда


Жиноят ишлари бўйича Термиз туман суди раиси Одилбек Бегимқулов журналистлар томонидан ҳақорат қилингани ва унинг дахлсизлигига рахна солинганини айтиб ўтди.\nЯқинда ижтимоий тармоқларда Жиноят ишлари бўйича Термиз тумани суди биносида ўтаётган суд мажлиси чоғида Effect.uz сайти журналистлари ҳамда ЖИБ Термиз туман суди раиси Одилбек Бегимқулов ўртасидаги мунозара видеотасвирлари тарқалди ва муҳокамаларга сабаб бўлди.\nKun.uz мухбири Одилбек Бегимқулов билан учрашиб, ўша куни рўй берган воқеалар тафсилотини билиш учун унга микрофон тутди.\n«Биз ўша куни (воқеа 2021 йилнинг 11 январида рўй берган) Жиноят кодексининг 168-моддаси (фирибгарлик) 3-қисми «в» банди бўйича айбланаётган Икромжон Худоёров карантин вақтида жабрланувчи Шавкат Зоировни 70 миллион сўм пулига Тошкентдан шаҳридан картошка олиб келаман деб чув туширган. Жабрланувчи бир неча маротаба огоҳлантиришига қарамасдан, судланувчи томонидан пуллар қайтарилмаган. Пуллар Судланувчи томонидан ўзлаштирилиб кетилган.\n11 январ куни судланувчи Худоёров Икромжонга нисбатан соат 15:00 га суд иши тайинланган эди. Тарафлар етиб келишлари керак эди. Аслида, бу иш 6 январ куни тайинланиб кўрилган эди. Аммо прокурорнинг музокараси тайёр бўлмагани учун суд иши 11 январга қолдирилган эди», — деди судья.\nЎша кунги воқеаларга тўхталар экан, судланувчи ва жабрланувчиларнинг қариндошлари 6 январ куни бўлиб ўтган суд мажлисида жанжаллашиб кетганини эслаб ўтди.\n«Ўша куни судланувчиларнинг қариндошлари ва жабрланувчиларнинг қариндошлари суд мажлиси бошланишидан олдинроқ Жиноят ишлари бўйича Термиз тумани биносига киришмоқчилигини айтиб, суд мажлиси котиби ва қўриқлаш хизмати ходими келди.\nОлдинроқ, 6 январ куни бўлиб ўтган суд мажлисида жабрланувчилар ҳамда судланувчиларнинг қариндошлари ўзаро жанжаллашгани ва бу суд мажлисига киритилмаслиги ҳамда ҳозир карантин бўлганлиги учун суд мажлисида кўп одам бўлиши мумкин эмаслиги сабабли қариндошларининг суд мажлисига киришларини рад қилдик.\nНима учун қариндошларининг суд мажлисига киритилмаганини тушунтириш учун суд мажлиси котибини жўнатиб, хонамга кириб ўтирдим», — деди Одилбек Бегимқулов.\nГарчи жанжалнинг олдини олишга қаратилган топшириқлар беришига қарамасдан, суд биносида жанжал келиб чиққан ва судья буни журналистлар томонидан уюштирилган, деб ҳисобламоқда.\n«Бироздан сўнг қабулхонамнинг киравериш йўлагида шовқин, бақир-чақир овозлар эшитилди. Мен нима бўлаётганини тушунмадим. «Ким бақиряпти? Нима учун бақир-чақир қилишяпти?» деб, йўлакка чиққанимни биламан, кимдир менга ўзини таништирмасдан (у Effect.uz сайти журналисти экан), «Сен кимсан?» деб менга бақириб кетди. Мен шу Термиз тумани жиноят ишлари бўйича суд раисиман дедим. «Суд раиси бўлсангиз, бино кимники?» — деб бақириб кетди.\n«Сиз кимсиз? ўзингизни таништиринг», дедим. Гувоҳномасини номига очиб, Мен Effect.uz сайти журналисти Элёрбек Тожибоевман, деди.\nМенга гапиришга имкон бермасдан «Сиз мана шу ишни адолатсиз кўраётган экансиз, халқ сиздан норози бўлишяпти», деди.\n«Сиз нима мақсадда келгансиз? Менинг рухсатимсиз суд мажлисига киришингиз мумкин эмас, дедим.\nЖурналист менга: «Сен ишни ноҳақ кўряпсан, сен порахўрсан», деб шахсиятимга тегиб, менинг дахлсизлигимни бузиб, бақириб, хонамга кириб келди.\nАслида, уларнинг кириш тартиби бор. Улар Қўриқлаш бўлими ходимларига келишганини айтиб, ўзларини таништириши керак эди.\nЛекин улар қўриқлаш бўлими ходимларининг рухсатисиз, раислик қилувчининг рухсатисиз, қўриқланадиган бинога кириб келди. Суд мустақиллигини бузишди. Суд ишига аралашишга ҳаракат қилишди. Блогерлар судланувчи Икромжон Худоёровнинг тарафини олиб ишга бир тарафлама ёндашишини суд мажлисини очгандан сўнг судланувчининг адвокати томондан Элёрбек Тожибоевни суд мажлисига киритиш бўйича илтимоснома киритилганидан сўнг англадим», — деди суд раиси.\nСуддан олдин кўрсатган «томошалари» сабаб судья журналистларга суд мажлисини съёмка қилиш ва унда қатнашишни тақиқлаган.\n«Судга ҳурматсизлик қилгани учун, суд мажлисига судланувчининг яқин қариндошларини етаклаб келиб мени ҳақоратлагани учун, тартиб қоидани бузгани ҳамда жабрланувчининг адвокати томонидан блогерларни суд мажлисига кириши рад этилгани учун суд мажлисидан чиқариш бўйича ажрим қилдим. Лекин журналист суд мажлисидан чиқишни истамади.\nШундан сўнг мен суд мажлиси жабрланувчилари ҳамда судланувчининг қариндошлари ўртасида жанжал бўлиб кетмаслиги ва суд мажлиси хавфсизлиги учун журналистларни мажбурий чиқариш бўйича ажрим чиқардим», — деди у.\nБоз устига, судья Одилбек Бегимқулов журналистлар томонидан содир этилган ҳуқуқбузарликларни расмийлаштириб, прокуратурага мурожаат ҳам қилган.\n«Суд мажлисидан сўнг журналистлар ва жабрланувчининг қариндошлари томонидан қилинган қоидабузарликлар учун,шахсиятимга тегадиган туҳматлар учун жавобгарлик масаласини ҳал қилиш учун далолатнома тузиб, тегишли ҳужжатлар билан билдириш хати билан қонуний чора кўриш мақсадида туман прокуратурасига мурожаат қилдим. Ҳозирги вақтда тергов ҳаракатлари олиб борилмоқда.\nЖурналист одоб-ахлоқ қоидаларига риоя қилганида биз, албатта, суд мажлисига киритар эдик. Журналистик этикага амал қилишганида ҳамда холисликни йўқотишмаганда, масалага фақат бир тарафлама ёндашишмаганда, албатта, суд мажлисига киритилар эди», — деди судья.\nОдилбек Бегимқуловнинг фикрича, журналистларга халқ номидан гапириш ваколати берилмаган.\n«Бундан ташқари, журналист томонидан халқ номидан гапирилди. Журналист халқ номидан гапириш ваколатига эга эмас. Халқ номидан гапириш ваколати президентга ҳамда парламент қонунчилик палатасига берилган.\nМен ҳаётимда бундай нарсага дуч келмаганман. Судланувчининг яқин қариндошлари ҳамда журналист томонидан менга нисбатан қилинган қўполлик ҳамда ҳақоратлар сабабли ўша куни қон босимим ҳам кўтарилиб кетди.\nМен ўйлайманки, журналистларнинг ҳам одоб-ахлоқ қоидаси бор. Уларда ҳам тартиб бор. Улар суд мажлисида иштирок этишлари учун судга оғзаки ёки ёзма равишда илтимоснома киритиши керак. Лекин бу журналистлар ҳеч қандай илтимоснома ҳам киритишмади. Улар ҳатто бизнинг рухсатимизни олмасдан туриб хизмат хонамизгача бостириб кириб, бизни порахўрга чиқаришди. Журналистлар масалага холисона ёндашмади. Фақат бир тарафлама ёндашгани сабабли ҳам жабрланувчиларнинг норозилигини келтириб чиқарди», — деди О.Бегимқулов.\nСудья Одилбек Бегимқулов суд мажлиси якунлангани ва қарор чиқарилганини ҳам айтиб ўтди.\n«Судланувчи томонидан жабрланувчига етказилган зарар қоплаб берилганлиги сабабли тегишли моддалар билан ойлик иш ҳақидан ушлаб қолиш шарти билан унга нисбатан икки йил муддатга ахлоқ тузатиш ишлари тайинланган. Суд ҳукми ҳали қонуний кучга киргани йўқ», — деди у.\nАброр Қурбонмуродов тайёрлади.


Илҳом Қурбонов: Музокаралар ижобий якунланса, Хомяков “Андижон”да ишлаши мумкин\n29 май, 2019, 16:25 1273\nТеглар:Машъал | Александр Хомяков\nМиш-мишлар ўзини оқламоқда.\nЎтган ҳафтада Андижонда шундай гап тарқади: жамоага яна янги мутахассис келаётган экан ва унга кўра бош мураббийликка Александр Хомяков тайинланиши мумкин. Шамол бўлмаса дарахтнинг учи қимирламайди. Биз эса воқеалар ривожини кузатган ҳолда ушбу вазиятга чуқурроқ ёндашишга ҳаракат қилдик. Чиндан ҳам “Машъал” клубини бошқариб келаётган россиялик мутахассис ўтган ҳафта ўрталарида Андижонга келиб, жамоадаги ишлар билан яқиндан танишди. Машғулотларни кузатди, клуб раҳбарлари билан гаплашди ҳамда Наманганда “Навбаҳор”га қарши бўлиб ўтган водий дербисини ҳам томоша қилди.\nАслида сўнгги пайтларда «Машъал»нинг бош мураббийига Суперлиганинг айрим жамоаларидан қизиқишлар бўлаётганлиги ҳақидаги маълумотларни эшитиб тургандик. Бу борада «Андижон»дан ташқари «Бухоро» ва «Сурхон» клубларининг номлари ҳам тилга олинаётганди. Аммо кўринишидан Хомяковга андижонликларнинг иштиёқи анча жиддийга ўхшайди. Мавсумни Элдор Сакаев бошчилигида бошлаган «Бургутлар» кетма-кет очколарни йўқотавергач, 8-турдан кейин Жамшид Саидов вақтинчалик бош мураббийлик вазифасига киришганди. Лекин Сакаев клуб тизимида қолганини ҳам айтиш жоиз. Жамоа эса Саидов бошчилигида «Пахтакор»га йирик ҳисобда ютқазган бўлса, Наманганда «Навбаҳор» билан дуранг ўйнаб қайтди. Лекин ҳали мавсум охиригача узоқ давом этади ва шу боис «Андижон» Хомяковга жиддий қизиқаётган бўлса ҳам ажаб эмас. Ҳозирча мураббийнинг «Андижон»да иш бошлаш масаласи тўлиқ якунлангани йўқ. Чунки мутахассиснинг «Машъал» билан тузилган шартномаси бор. Хўш, бу вазиятга «Машъал» раҳбарлари қандай муносабатдалар? Шунинг учун клуб вице-президенти Илҳом Қурбонов билан боғланиб, Хомяков масаласига ойдинлик киритишга ҳаракат қилдик.\n- Александр Андреевич билан қишда икки йиллик янги шартнома имзолаганмиз, - дея гап бошлади, Қурбонов. - Лекин шартнома бандида унга агар Суперлига жамоасидан таклиф бўладиган бўлса, буни кўриб чиқамиз деган жойи бор. “Андижон” эса бизга Хомяков билан музокара олиб бориш учун рухсат сўраб хат билан мурожаат қилди ва биз бош мураббийимизни андижонликлар билан музокара олиб боришига ижозат берганмиз. Хомяков эса бунинг учун Андижонга бориб, аввал шароитларни кўрмоқчи бўлди.\n- Хомяков билан 10 йил давомида биргаликда ҳамкорлик қилиб келдинглар. Энди кўринишидан у билан хайрлашиш вақти етиб келгандек...\n- Аслида биз мураббийимиз билан ишлашда давом этаверамиз. Аммо уни ҳам кўнглига қарашимиз керак. У ҳам Суперлигада ишламоқчи ва Осиё Чемпионлар лигасида мураббийлик қилмоқчи. “Андижон” билан музокараларни олиб боряпмиз. Агар музокаралар ижобий якунланса, Александр Андреевич “Андижон”да иш бошлаши мумкин. Шундай экан, ҳаммаси музокараларга боғлиқ. Тўғри, Хомяковнинг “Машъал”да тутган ўрни кичкина эмас. У жамоамизда 8 йил давомида бош мураббий бўлиб ишлаган бўлса, икки йилча ёрдамчи мураббий сифатида ҳам меҳнат қилган. Унинг жамоамизга қўшган ҳиссаси катта. Академиямизнинг ривожланишида мутахассис улкан улуш қўшди. Лекин менинг фикрим шундайки, жамоа ҳеч қачон бир кишига қараб қолмаслиги керак. Балки бўладиган ўзгаришлар яхшиликка олиб келар. Мабодо, у кетган тақдирда ҳам “Машъал”даги ишлаб турган механизм тўхтаб қолмайди. Хомяков масаласида “Андижон” билан келишиб олсак, унинг ўрнига ўзимизнинг ёш кадрларимиз ишни давом эттиришади. Агар мавсум охиригача ишончни оқлай олмасдан турли қийинчиликларга дуч келишса, четдан бошқа мутахассис олиб келиш режасини кўриб чиқамиз.\n- Хомяков кетадиган бўлса, унинг ўрнини айнан қайси мураббий эгаллайди?\n- Ҳозирги кунда мураббийлик лицензияси бор бўлиб, ишлаш ҳуқуқига эга бўлган Асрор Алиқуловни айта оламан. У Хомяковнинг биринчи ёрдамчиси. Аслида Алиқуловни “Машъал”га олиб келишимизнинг асл моҳияти ҳам шунга яқин эди. Барибир кун келиб Александр Андреевич кетаман деб айтиши мумкин эди. Ёки бўлмаса икки йил давомида про-лигада ишлаб ўз ишидан қониқмасдан кўнгли совуши ҳам мумкин эди. Шунинг учун раҳбарият янги қон керак деса, бунга ҳам тайёр туришимиз керак эди.\n- Қишда ҳам Александр Хомяковнинг мавзуси кўтарилганди ва уни жамоада қолиши ёки кетиши долзарб масалага айланганди. Шундай вазиятда сиз у билан янги икки йиллик шартнома имзолагандингиз. Ҳозир эса вазият яна ўзгарадиган бўлиб турибди. Бироқ ўртада шартнома масаласи ҳам бор. Бу борада вазиятга қандай ечим топмоқчисизлар?\n- Бунинг учун “Андижон” билан музокарани бошладик. Бир нарсага ҳайрон қоламан, бунгача биз билан ҳамкорлик қилиб келаётган хорижлик танишларим билан гаплашганимда мураббийнинг шартномаси бўлса, уни сотиш ҳуқуқига эгаманми-йўқми, деган саволни ўртага ташладим. Аслида ҳам унинг “Машъал” билан шартномаси борми, демак уни сотиш ҳуқуқига эгалигимни таъкидлашяпти. Шу боис мураббийни сотаман десам, бошқалар мураббий ҳам сотиладими, бундай қилиб янгилик киритиб, Америка кашф қилма деган гапларни ҳам айтишяпти. Ахир бизда маркетинг ишлаяпти ва уни қандай ривожлантираман, демак, бунинг учун ўзим истаган ишни қиламанми? Бу вазиятда кимни сотишимни нима фарқи бор? Бир йиллик шартномаси бор бўлган футболчини сотдим нима-ю, мураббийни сотдим нима? Шундай экан, менинг фикрим шундай: уни биз билан шартномаси борми, демак уни сотиш ҳуқуқига эгаман.\nХудо хохласа100% АНДИЖОНда иш бошлайли сабаб Ж.Саидов билан бирга эскиддан ишлаган Саидов сабабчи келишига\nАндижон Намангандагидай уйин чузишлар булмасин мухлисларга чиройли уйин курсатинглар Аллох насиб килса бутун Узбекистон хурмат килалиган жамоа булинглар\nАндижон омад факат омад\nАгар чиндан хам уз ишини устаси булса Андижонга олиб келиш керак Андижонни юкори уринларга олиб чикиш керак\nХомяков яхши мураббий Андижонга келса яхши томонга ўзгаришлар бўлади Худо хоҳласа\nЎзгартириб юборса зўр бўлардида жамоани\nАлександр Хомяков: "Машъал"га қайтиш? Менинг барча ўй-ҳаёлларим "Андижон" билан боғлиқ\nФаолиятида янги саҳифа очган Александр Хомяков!\nХомяковга АГМК, "Бухоро" ва "Сурхон"дан ҳам таклифлар бўлгани ростмиди?\nФутбол | 27 февраль, 2020, 23:51\nЭлдор Шомуродов "Ростов"ни тарк этади. Унинг нияти жиддий. Ҳамюртимизга Европадан аниқ таклифлар бор\nФутбол | 27 февраль, 2020, 17:55\nСуперлига. Уч гол, икки қизил карточка ёхуд "Пахтакор" - "Навбаҳор" баҳси якунланди\nФутбол | 27 февраль, 2020, 13:42\nЎзбекистон олимпия терма жамоаси футболчиси легионерга айланди\nФутбол | 27 февраль, 2020, 14:27\n"Пахтакор" клубини 12 футболчи тарк этди\nФутбол | 27 февраль, 2020, 11:31\nТошкентда ўтказилиши керак бўлган Чемпионлар лигаси ўйини бекор қилинди. Сабаби...\nФутбол | 27 февраль, 2020, 19:19\n"Навбаҳор" бош мураббийи: Ҳакам ўйинни "синдирди"\nФутбол | 27 февраль, 2020, 02:51\nКичик камбэк, қизил, пенальти... ёхуд "Реал" ўз уйида иродасизлик қилди\nФутбол | 27 февраль, 2020, 19:54\nШота Арвеладзе: "Навбаҳор"га қарши баҳсларда футболдан кўра кўпроқ жанжал бўлади\nСуперлига можаро билан бошланди. Шубҳали қизил карточкалар. Ҳакамнинг қарорлари тўғрими? Мутасаддиларнинг изоҳи қандай?\nДилявер Ваниев: Мен бош мураббий эмас, катта мураббийман\nЎзбекистон чемпионлари, совриндорлари, титул ҳомийлар, тўпурарлар ва яна бошқа керакли маълумотлар\nСобиқ "спартак"чининг соғинчи...\nАндрей Шипилов: Бизнинг вазифамиз ҳар бир учрашувда ғалаба қозониш\nКоутиньо дилеммаси. Энди қаерга?\n"Пахтакор" рақиб танламайди, бошқаларчи?\n"Реал" - "Манчестер Сити" тўқнашувида қайси жамоа кўпроқ устунликка эга?


Буюк бўлишга муваффақ бўлган собиқ “иккичи”лар - zarnews.uz\nФарзандларининг мактаблардаги аъло баҳоларга ўқиши ота-оналар учун ғурур манбаи эканлигини ҳеч ким инкор этмайди. Бироқ баъзида давомати суст, ўқиши ҳам шунчаки ва фақат шаҳодатнома олиш истагида ўқиган кишилар ҳаётда катта ютуқ ва муваффақиятларга эришган ҳолатлар ҳам бўлган. Бугун таълим олишда ўз тиришқолиги билан ажралиб турмаган машҳур “қулоқсиз ўқувчи”лар рўйхатини тақдим этамиз.\nОилада тўнғич фарзанд бўлган Британия давлат ва сиёсат арбоби Уинстон Черчилль болалигида уни қизиқтирмаслиги сабаб ўқишга унчалик ғайрат қилмасди. Ўқитувчилари боланинг қобилиятли эканлигини ҳам инкор қилмаган. Кўпинча Черчиллни ўқилиши қийин бўлган китоблар мутолаа қилаётган пайтда топиш мумкин эди. Бироқ, бола мактаб дарсликларига қизиқмаган ва мактабда фаол бўлмаган. Шундай бўлса-да, айнан Черчилль адабиёт бўйича Нобель мукофоти соҳиби бўлишга муваффақ бўлди.\nБуюк ракетасоз олим Сергей Королёвнинг назорати остида космик ракеталар учирилган. Аммо у мактабда кўпинча камтарона "3" баҳо олган.\nТурли йўналишдаги 400 га яқин компанияни ўз ичига олган Virgin Group асосчиси Ричард Бренсон болалигида қатъиятсизлиги ва уятчанлиги билан ажралиб турарди. Мактабдаги тахта олдида бола ўзини йўқотиб қўярди, у ҳатто дудуқланар эди. Аммо кейинчалик бу одам ҳақиқий молиявий магнатга айланди ва мультимиллионер бўлишга муваффақ бўлди.\nИнглиз физиги, математик, механик ва астроном, классик физиканинг асосчиларидан бири Исаак Ньютон ўз синфидаги энг уқувсиз бола деб топилган. Кунларнинг бирида бола дўсти билан ёқалашиб қолди. Шундан сўнг Ньютон рақибини фақат интеллектуал тарзда мағлуб этишга қарор қилди. Бу эса кўп ҳаракат талаб қилмади ва у тез орада ёмон ўқувчидан синфининг энг яхши ўқувчисига айланди.\n1804-1815 йиллардаги французлар императори, замонавий Франция давлатининг асосчиси, қўмондон ва давлат арбоби Наполеон мактабда фақат математикани яхши кўрган. Бошқа фанлар эса унга жуда қийин бўлган.\nКлассик мусиқанинг асосий намояндаси, дунёда асарлари энг кўп ижро этиладиган бастакорлардан бири Людвиг ван Бетховен мактабда истар-истамас ўқиган. У на математика, на бошқа фанларга қизиққан, бироқ пианино, орган ва скрипка чалишни қойилмақом қилиб ўзлаштирган. Етти ёшида у ўзининг биринчи концертини берди.\nРус шоири, драматург, адабиёт назариячиси ва адабиётшунос, тарихчи, публицист ва журналист, 19-асрнинг энг обрўли адабиётчиларидан бири Александр Пушкин лицейда ўқиган. Буюк шоир ўқитувчиларини ўзининг фанларни аъло даражадаги ўзлаштириши билан мамнун қила олмаган.\nЖаҳон адабиётининг классик ёзувчиларидан бири, академик ва шифокор, дунёдаги энг машҳур дараматурглардан бири Антон Чеховнинг асарлари мактабларда фаол ўрганилади. Аммо машҳур ҳикоялар муаллифи бир синфда икки марта қолдирилганлигини ҳамма ҳам билмаса керак.


Қирғизистон президенти истеъфога чиқишини эълон қилди — KMODS\nPosted on 16.10.2020 Author admin\tКомментарии к записи Қирғизистон президенти истеъфога чиқишини эълон қилди отключены\nҚирғизистон президенти Сооронбай Жээнбеков истеъфога чиқишга қарор қилди. Бу ҳақдаги баёнот давлат раҳбарининг сайтида эълон қилинди.\n«Мамлакатимиз пойтахти Бишкек шаҳрида ижтимоий ва сиёсий вазият кескинлигича қолмоқда. Кеча Жогорку кенеш ҳукумат таркибини тасдиқлади, мен Қирғизистон Республикаси президенти сифатида тегишли лавозимга тайинлаш тўғрисидаги фармонларни имзоладим. Аммо бу кескинликни юмшата олмади. Афсуски, агрессия сусаймаяпти, зудлик билан истеъфога чиқишимга бўлган талаблар давом этмоқда», — дейилади баёнотда.\nСооронбай Жээнбеков вазият «икки томонлама можарога яқин» эканлигини таъкидлади, чунки «бир томонда намойишчилар, бошқа томонда ҳуқуқни муҳофаза қилиш идоралари турибди».\n«Мен ҳокимиятни ушлаб турмаяпман. Мен Қирғизистон тарихида ўз фуқаролари қонини тўкиб, уларга ўқ узган президент сифатида қолишни истамайман. Шунинг учун мен истеъфога чиқишга қарор қилдим», — деди у.\n«Ҳеч бир ҳокимият мамлакатимизнинг яхлитлиги ва жамиятдаги тотувликдан устун бўлолмайди», — дея хулоса қилди Қирғизистон раҳбари.